Ova Izjava o zaštiti privatnosti se odnosi na veb sajt www.coreacondojeju.com koji je u vlasništvu i kojim upravlja objekat Corea Condo Jeju. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.coreacondojeju.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na hc_jj@eland.co.kr .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na hc_jj@eland.co.kr . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na hc_jj@eland.co.kr . Takođe, svoja pitanja i nedoumice možete da uputite lokalnim organima za zaštitu podataka.


Zapad banka - Sprječavanje pranja novca i finansiranje terorizma\nSprječavanje pranja novca i finansiranje terorizma\nJedan od glavnih ciljeva banke je da obezbijedi pružanje bankarskih usluga pojedincima i kompanijama – rezidentima i nerezidentima, a posebno: obavljanje domaćih i međunarodnih plaćanja, mjenjačkih poslova, komisionih operacija, trgovačkog finansiranja, kreditiranja, faktoringa i slično.\nCrna Gora je dio Balkanske rute – glavnog trgovinskog koridora kroz kojih se pored ostalog odvijaju i kriminalne aktivnosti kao što su: krijumčarenje droge, trgovina ljudima itd. U državama šireg regiona, prihod od ovih aktivnosti se ponekad „pere“ kroz određene šeme privatnih kompanija, u nekim slučajevima čak i javnih preduzeća.\nJedan od glavnih prioriteta u radu banke (entiteta početnog finansijskog monitoringa) je stvaranje efikasnog internog sistema praćenja transakcija, sa ciljem sprječavanja pranja novca i finansiranja terorizma. Međunarodne regulative, pravo Evropske unije i zakoni Crne Gore (Zakon o sprječavanju pranja novca i finansiranja terorizma, sa podzakonskim aktima) obavezuju banku da izgradi i održava takav sistem, čime će banka doprinijeti ukupnom monitoringu finansijskih transakcija i pružiti pomoć da dio prihoda od kriminalnih aktivnosti, odnosno dio prihoda kojim se finansiraju terorističke aktivnosti, ne završi u legalnim novčanim tokovima u Crnoj Gori ili u inostranstvu.\nBanka želi da naglasi da izvršenje platnih transakcija klijenata – posebno nerezidenata – predstavlja značajan izvor njenih prihoda. Na drugoj strani, banka će vrlo temeljito ispitivati sve podatke koji se tiču takvih operacija, sa ciljem da sazna i razumije vlasničku strukture klijenta, karakteristike poslovanja klijenta, kao i potpuno razumijevanje strukture, ciljeva i rezultata pojedinih transakcija a sve u skladu sa glavnim pravilom vezanim za finansijski monitoring – „Upoznaj svog klijenta“.\nZa praktičnu primjenu sprječavanja pranja novca i finansiranja terorizma banka je donijela odgovarajuće politike, kao i procedure vezane za finansijski monitoring kao i identifikaciju klijenata, a sve u skladu sa zakonima Crne Gore i regulativama Evropske unije koji regulišu ovu oblast. U skladu sa tim, u banci je formiran Odsjek za sprječavanje pranja novca i finansiranja terorizma.\nTakođe, banka je implementirala moderan informacioni sistem, koji je u smislu sprječavanja pranja novca i finansiranja terorizma dizajniran za automatizaciju procesa finansijskog monitoringa. Glavne funkcije sistema su: provjera operacija vezanih za finansijsko praćenje, registrovanje informacija o finansijkim transakcijama, održavanje profila klijenata (preduzeća, pojedinci, finansijske institucije...), održavanje i dopunjavanje „crne liste“ pojedinaca i kompanija koji su uključeni u pranje novca i finansiranje terorizma na osnovu podataka iz domaćih i inostranih izvora (Uprava za sprječavanje pranja novca i finansiranja terorizma, OFAC, FATF, INTERPOL).


Kraj fudbalskog prvenstva: ŽAK i „Polet“ od naredne sezone u nižem rangu - TVRUBIN\nMokrinčani organizovali deseti "Seoski party"\nNada Blam i Mina Lazarević u "Crvenom šeširu"\n"Joker Mobile" pobednik noćnog turnira u basketu\nKraj fudbalskog prvenstva: ŽAK i „Polet“ od naredne sezone u nižem rangu\nNekoliko kola unazad poredak na tabeli Vojvođanske lige Istok nije se mnogo menjao, tako da je i konačni skor lokalnih klubova neiznenađujuć. U poslednjem meču sezone posebno je zablistala „Kikinda“, koja je pred svojim navijačima slavila protiv „Radničkog“ iz Kovina sa čak 8:1. Komšijski derbi, u kojem su se sastali „Sloboda“ i „Kozara“, završen je remijem. „Polet“ je na domaćem terenu pretrpeo poraz 4:2 od „Radničkog“ iz Sutjeske, a ŽAK je u Plandištu izgubio od „Sloge“ rezultatom 2:1.\nVojvođanska liga Istok – 30. kolo\nOFK Kikinda 1909 – Radnički (K) 8:1\nSloboda – Kozara 1:1\nPolet – Radnički (S) 2:4\nSloga – ŽAK 1:1\nNijedan lokalni klub u ovoj sezoni nije uspeo da se popne stepenik više. Najbolji plasman ostvarila je velikoselska „Kozara“, koja je sa 68 bodova vicešampion Lige. Slede ju „Kikinda“ i „Sloboda“, koje su sa 54 boda zauzele treće, odnosno četvrto mesto na tabeli. Sa druge strane, od Vojvođanske lige Istok oprostili su se ŽAK, koji se sa 22 boda pozicionirao na pretoposlenje mesto tabele i fenjeraš grupe „Polet“. Ova dva tima od naredne sezone igraće u Područnoj ligi Zrenjanin, gde je takođe završeno prvenstvo, a lokalni klubovi poraženi su u poslednjim mečevima.\nVojvođanska liga Istok – Konačni rezultati\n1. OFK Vršac 70\n2. Kozara 68\n3. OFK Kikinda 1909 54\n4. Sloboda 54\n15. ŽAK 22\n16. Polet 14\n„Crvena zvezda“ je izgubila tesnim rezultatom od 4:3 od „Naftagasa“ iz Boke, dok je „Vojvodina“ primila u gostima 4 gola od istoimenog kluba iz Novog Miloševa.\nPodručna liga Zrenjanin – 30.kolo\nNaftagas – Crvena zvezda 4:3\nVojvodina (NM) – Vojvodina (B) 4:0\nKonačni skor naših klubova izgleda ovako: ruskoselska „Crvena zvezda“ je sa 54 boda zauzela četvrto mesto na tabeli, dok je tim iz Bašaida sezonu završio na pretposlednjem mestu tabele i 30 bodova.\nPodručna liga Zrenjanin – Konačni rezultati\n1. Krajina 79\n4. Crvena zvezda (RS) 54\n15. Vojvodina (B) 30\n16. Naftagas (B) 6\nDomaće ekipe su pobedama okončali prvenstvo u Međuopštiskoj ligi Kikinda – Žitište. „Napredak“ iz Banatske Topole dao je 6 golova „Omladincu“ iz Ravnog Topolovca, a „Delija“ je sa 3 pogotka slavio protiv „Budućnosti“ iz Banatskog Dvora.\nMeđuopštinska liga Kikinda – Žitište – 22. kolo\nNapredak – Omladinac 6:0\nDelija – Budućnost 3:0\nTimovi iz Banatske Topole i Mokrina osvojili su po 45 bodova i zauzeli drugo, tj. treće mesto na tabeli.\nMeđuopštinska liga Kikinda – Žitište – Konačni rezultati\n1. 2. oktobar 53\n2. Delija 45\n3. Napredak (BT) 45\njun 4, 2018 Lidija Vučković\n← Sportska manifestacija Mini basket 15.put u Kikindi “Stubovi” Mladena Marinkova kao simbol postojanosti čoveka →


Koliko kafe dnevno SMANJUJE RIZIK od moždanog udara\nMoždani udari prouzrokuju 10 odsto smrtnih slučajeva širom sveta, dok je demencija jedan od najvećih svetskih zdravstvenih izazova budući da se očekuje da će do 2050. godine sa njom živeti 130 miliona ljudi. U istraživanju je 365.000 ljudi starosti između 50 i 74 godine praćeno više od jedne decenije. Na početku su učesnici, koji su bili uključeni u studiju, sami prijavili koliko su kafe i čaja popili.\nTokom perioda istraživanja, 5.079 njih je razvilo demenciju, a 10.053 imala su najmanje jedan moždani udar. Istraživači su otkrili da ljudi koji piju dve do tri šoljice kafe ili tri do pet šoljica čaja dnevno, ili kombinaciju od četiri do šest šoljica kafe i čaja, imaju najmanji rizik od moždanog udara ili demencije. Oni koji su pili dve do tri šoljice kafe i dve do tri šoljice čaja dnevno imali su 32 odsto manji rizik od moždanog udara, a takođe su imali i 28 odsto manji rizik od demencije u poređenju sa onima koji nisu pili čaj ili kafu, piše portal Glas Srpske.\n- Naši nalazi sugerišu da je umereno konzumiranje kafe i čaja odvojeno ili u kombinaciji povezano sa manjim rizikom od moždanog udara i demencije - zaključuje doktor Džang.\nMeđutim, naučnici su upozorili da istraživanje agencije "UK bajobenk" odražava relativno zdrav uzorak u odnosu na opštu populaciju, što bi moglo ograničiti mogućnost generalizacije ovih asocijacija. Iako je moguće da kafa i čaj mogu zaštititi od moždanog udara, same demencije i demencije kao posljedice moždanog udara, istraživači kažu da se uzročnost ne može zaključiti na osnovu asocijacija.\nOVA HRANA UBLAŽAVA NERVOZU Sa stresom često popuštaju i "živci", a evo i kako se boriti protiv boljke novog doba\nProfesor Tara Spires Džouns, vođa programa britanskog Instituta za istraživanje demencije i zamjenik direktora Centra za proučavanje rada mozga na Univerzitetu u Edinburgu, koji nije bio uključen u istraživanje, opisala ga je kao "zanimljivo" i "snažno sprovedeno", ali je naglasila da je potrebno uraditi više posla da bi se u potpunosti razumele potencijalne biološke veze čaja i kafe i rizika od moždanog udara i demencije.\n- Razumevanje koji aspekti našeg načina života imaju najveći uticaj na zdravlje našeg mozga ključno je za osnaživanje ljudi da donose promišljene odluke o svojim životima - istakla je ona.


Islamska država preuzela odgovornost za napad u Parizu! (FOTO)\nISIS je preuzeo odgovornost za napad na Jelisejskim poljima Foto-ilustarcija: Profimedia/Alamy pročitaj ...\nŽESTOKA PUCNJAVA U PARIZU: Jedan policajac ubijen, drugi ranjen!\nJedan policajac je ubijen, a drugi je ranjen u pucnjavi u centru Pariza, javlja Rojters i dodaje da je napadač ubijen. Kako se navodi, incident se dogodio na Jelisejskim poljima, kada je napadač ...\n„Teroristički akt” na Jelisejskim poljima\nPARIZ – Jedan policajac je ubijen, a drugi je ranjen u pucnjavi u centru Pariza, javlja Rojters i dodaje da je napadač ubijen. Pucnjava je vrlo verovatno „teroristički akt”, saopštila je policija.


Hotel Ric-Karlton u Rijadu ponovo otvoren nakon što je koriščen kao pritvor za prinčeve\n► Hotel Ric-Karlton u Rijadu ponovo otvoren nakon što je koriščen kao pritvor\nLuksuzni hotel u Saudijskoj Arabiji koji je korišćen kao pritvor za desetine prinčeva i visokih zvaničnika privedenih u akciji protiv korupcije, ponovo je otvoren za građane.\nRecepcioneri hotela Ric-Karlton u Rijadu rekli su za Bi-Bi-Si da je taj hotel počeo da prima goste.\nViše od 200 prinčeva, ministara i biznismena zadržano je u tom, ali i u drugim hotelima u Saudijskoj Arabiji od početka novembra u akciji protiv korupcije.\nKancelarija glavnog tužioca Saudijske Arabije saopštila je krajem januara da je vraćeno više od 100 milijardi dolara, navodi BBC.\nVlasti su takođe krajem januara navele da je 56 osoba i dalje u pritvoru, a pojedini mediji su preneli da su pritvorenici iz hotela Ric-Karlton prebačeni u zatvor.\nSaudijski princ i investitor, milijarder Alvalid bin Talal pušten je 27. januara iz pritvora nakon što je tri meseca proveo u pritvoru u luksuznom hotelu.\nPrinc Alvalid bin Talal je među najbogatijim ljudima u svetu. On je veliki investitor u medijima i tehnološkim kompanijama.\nluksuzni hotel /\nTri luksuzna hotela u Kini kažnjena zbog loših higijenskih uslova\nTri luksuzna hotela u gradu Harbin na severoistoku Kine kažnjena su zbog loših higijenskih uslova, saopštile su danas lokalne vlasti.


Diuretici loše utiču na kosti\nStarije osobe koje, uglavnom zbog povišenog krvnog pritiska, koriste diuretike (preparate za izbacivanje viška vode iz organizma) gube trostruko više koštane mase od ljudi koji ne koriste ovu vrstu lekova, tvrde američki stručnjaci.\nSnažni diuretici, koji se koriste za održavanje krvnog pritiska pod kontrolom, mogu da izazovu izlučivanje većih količina kalcijuma i na taj način dovedu do znatnog smanjenja koštane mase.\nDoktor Lajonel Lim iz bolnice Grifin u Konektikatu kaže da osobe koje konzumiraju diuretike imaju veće šanse da obole od osteoporoze, a poznato je da ta bolest, koja češće pogađa žene nego muškarce, kod njih rezultira i češćim lomovima kostiju.\nDiuretici su posebno delotvorni kod srcanih bolesnika, jer kod njih ublažavaju pojavu oteklih zglobova i zadihanosti, ali povećano eliminisanje vode dovodi do toga da bubrezi iz organizma eliminišu i veće količine natrijuma, kalijuma i kalcijuma.\nDoktor Lim je sa kolegama sproveo istraživanje na 3.300 muškaraca uzrasta od 65 i više godina, među kojima je osam odsto njih uzimalo diuretike redovno ili povremeno.\nStručnjaci skreću pažnju da osobe koje uzimaju diuretike najčešće imaju višak kilograma, da veći deo vremena provode sedeći i da često, osim od povišenog krvnog pritiska, pate i od problema sa srcem ili neke druge bolesti.\n⇐ Baklofen leči alkoholizam?\nLek koji briše loša sećanja ⇒\nIstorija insulina duga jedan vek\nOve godine obeležavamo sto godina insulina, a ovo otkriće se...


Noć muzeja nagrađuje inovativne ideje - Kultura - Dnevni list Danas\nPočetna » Kultura » Noć muzeja nagrađuje inovativne ideje\n0Piše: Danas Online 14. februara 2020. 13.16\nNoć muzeja Foto: Pomo\nMarina Andrić je tokom višedecenijske karijere radila u JP Beogradska tvrđava, Sekretarijatu za kulturu Skupštine grada Beograda, Centru za likovno obrazovanje u Šumatovačkoj i u Domu kulture u Lazarevcu.\nBila je članica Upravnog odbora Narodnog muzeja i učestvovala je u kreiranju master studija na Arhitektonskom fakultetu u Beogradu. Kroz rad u školi, projekte na Arhitektonskom fakultetu i sa timom zaslužnim za uspeh Noći muzeja, negovala je svoju ljubav prema radu sa mladima, dobijala priliku da prati njihov razvoj i pomaže im da oblikuju svoju kreativnost i učine svoje radove vidljivim publici. Posetioci Noći muzeja posebno pamte njene izložbe inspirisane romanom „Majstor i Margarita“ ili pak likom i delom Mustafe Golubića.\nKako najavljuju, konkurs za najbolji premijerni program 17. Noći muzeja u Beogradu ima nagradni fond u iznosu od 150.000 dinara, a dodeljivaće se instituciji i autoru ili autorki projekta koji kroz svoje aktivnosti tokom 16. maja 2020. zadovolje sledeće kriterijume: originalnost ideje, inovativni pristup u realizaciji, kreativnost rešenja, primena postulata savremene muzejske prakse, interakcija s publikom, posećenost i atmosfera koju program stvara tokom Noći muzeja.\n„Budući da 70 odsto posetilaca ove manifestacije čini mlada publika (uzrasta od 18 do 35 godina), ovaj konkurs se vodi idejom koju je zastupala i sama Marina Andrić: za mlade je potrebno kreirati savremene i komunikativne programe. Zbog toga Noć muzeja otvara Fond Marina Andrić, kao laboratoriju za inovativne programe namenjene mladima“, navode u saopštenju.\nPravo učešća imaju isključivo sadržaji osmišljeni za to veče, a zainteresovani se mogu prijaviti do 1. aprila 2020. godine na adresu koordinacija@nocmuzeja.rs. Glasanje publike biće organizovano po principu ankete u toku same Noći muzeja i to na lokacijama koje učestvuju u konkursu. Detalji konkursa, kao i informacije o Fondu Marina Andrić, dostupni su i na zvaničnom sajtu Noći muzeja.\nInovacije, noc muzejaBeograd\nIzložba posvećena modi za Dan Muzeja primenjene umetnosti\nPariska „Bela noć“


Procena bezbednosti isključivo uz znanje novinara\nDenis Kolundžija | 24. okt 2018.\nNovinarska i medijska udruženja posvetiće se u narednom periodu edukaciji svojih članova o krivičnopravnoj zaštiti novinara, pri čemu će jedan od akcenata biti stavljen na proceduru iniciranja procene bezbednosti novinara.\nInicijativa o proceni bezbednosti novinara, koju je nedavno pokrenuo Veran Matić, predsednik Komisije za istraživanje ubistava novinara, bila je tema današnjeg sastanka Stalne radne grupe za bezbednost novinara, prvog nakon što je nekoliko novinarskih i medijskih udruženja prošlog novembra zamrzlo svoj status u toj grupi.\n„Procena bezbednosti neće se raditi bez znanja novinara čija sa bezbednost procenjuje, a, kako nam je rečeno, takva mogućnost i ne postoji“, izjavio je za Cenzolovku nakon sastanka Nedim Sejdinović, predsednik NDNV.\nOsim o krivičnopravnoj zaštiti, novinari bi trebalo da, ako se u budućnosti takve procene budu radile, budu edukovani i o tome kako da, u slučaju saznanja o ugroženosti, sami pokrenu postupak za procenu bezbednosti. To bi, navodi Sejdinović, mogli da urade sami ili preko novinarskih udruženja.\nMogućnost iniciranja procene imala bi i policija ukoliko tokom rada na nekom slučaju dođe do saznanja da je nekom novinaru ugrožen život, ali o tome dotični novinar mora biti obavešten, naglašava predsednik NDNV i član Stalne radne grupe za bezbednost novinara.\nSa današnjeg sastanka predstavnika novinarskih i medijskih udruženja sa predstavnicima MUP-a i Republičkog javnog tužilaštva, sagovornik Cenzolovke nosi utisak o tome da u Stalnoj radnoj grupi postoji veća spremnost nego ranije da se rešavaju problemi, ali da ipak čeka da vidi krajnje rezultate.\nKako su se ti problemi tokom gotovo jednogodišnje pasivnosti grupe nagomilali, dogovoreno je da se Stalna radna grupa ubuduće sastaje najmanje jednom mesečno, „a možda i češće“, dodaje naš sagovornik.\nStalna radna grupa usvojila je danas Akcioni plan delovanja, u kojem su navedeni rokovi za ispunjenje zadataka. Jedan od takvih je i 5. novembar, do kada bi MUP trebalo da završi dugo očekivano uputstvo za hitno postupanje. U pitanju je dokument u kojem se precizira procedura postupanja policije u slučaju napada na novinare. Očekuje se da će sličan dokument uskoro završiti i Republičko javno tužilaštvo.\nSejdinović kaže da će „kamen spoticanja“ u efikasnijem radu grupe – pitanje aktivne legitimacije udruženja, odnosno osnova za pristupanje informacijama kojima o slučajevima napada na novinare raspolažu policija i tužilaštvo – ipak morati da bude rešen kroz promenu zakona.\nU tom smislu, dodaje, aktivirana je podgrupa koja bi trebalo da uradi analizu zakonodavnog okvira i da potom predloži zakonske izmene.\nMatić: Veoma sam zabrinut za konkretne novinare\nMatić: Formirati zajednički front protiv govora mržnje\nNajveća opasnost po istraživačke novinare dolazi od države\nBezbednosna procena Bezbednost novinara Radna grupa za bezbednost novinara Veran Matić\n← 18 agenata za Kašogija, 27 za Ćuruviju\nNovinarima KRIK-a međunarodna nagrada za izuzetne zasluge →


"Fondacija Slavko Ćuruvija": Odluka Apelacionog suda od istorijskog značaja | (Vesti - 06.07.2020) Novi Sad\n06.07.2020 u 20:09h\nIzvor: mojnovisad.com / Fotografija: Ilustracija/ Fondacija Slavko Ćuruvija\n"Fondacija Slavko Ćuruvija": Odluka Apelacionog suda od istorijskog značaja\nPred sednicu Apelacionog suda, koji će sutra započeti trodnevno razmatranje žalbi na prvostepenu presudu u slučaju ubistva Slavka Ćuruvije, iz ove Fondacije upozoravaju da će odluka Apelacije imati istorijski značaj za bezbednost novinara u Srbiji.\nOdeljenje za organizovani kriminal Višeg suda u Beogradu prošle godine je na ukupno 100 godina zatvora osudilo četvoricu bivših pripadnika Resora državne bezbednosti. Žalbe Apelacionom sudu, uz zahtev da prvostepena presuda bude odbačena, uputili su i odbrana i zamenik tužioca za organizovani kriminal.\n– Prošlogodišnja presuda je prva, i zasad jedina, izrečena u Srbiji za ubistvo novinara. Nakon 21 godine od ubistva Ćuruvije i svih dokaza izvedenih tokom četvorogodišnjeg suđenja pred Višim sudom, porodica Slavka Ćuruvije, njegove kolege, ali i čitava medijska zajednica i građani Srbije, moraju konačno da dočekaju pravičnu presudu. Istovremeno, odgovorni za ovaj zločin moraju da se konačno nađu u zatvoru – navodi u saopštenju "Fondacije Slavko Ćuruvija" .\nOni dodaju da bi svaka drugačija odluka značila da žrtve zločina koje je organizovala država ne mogu da očekuju pravdu.\n– Stoga od Apelacionog suda očekujemo da omogući čitavom društvu da se konačno obračuna sa politički motivisanim zločinima režima Slobodana Miloševića i da pošalje jasnu i nedvosmislenu poruku da zločini protiv neistomišljenika ne mogu da ostanu nekažnjeni, a da počinioci napada na novinare zbog javno izgovorene reči nisu nedodirljivi – apeluju u Fondaciji.\n11.01.2016. - Protest novinara na Trgu slobode (FOTO)\nPovezane teme apelacioni sud državna bezbednost napadnuti novinari Slavko Ćuruvija Slavko Ćuruvija fondacija slobodan milošević Tužilac za organizovani kriminal tužilaštvo za organizovani kriminal ubistvo novinara viši sud beograd


Koga će Sale precrtati, magija dvojca iz Zvezde (VIDEO) - Trebevic.net\nDo starta kvalifikacionog Olimpijskog turnira ostalo je još svega šest dana, a selektor Srbije mora da odluči na kojih 12 računa. Posle utakmice sa Grčkom pitanje je još direktnije i teže, koga precrtati? Mnogi ljubitelji košarke su smatrali da bi to mogao da bude neko iz trija najmlađih Marko Gudurić, Nemanja Dangubić i Rade Zagorac, ali su i ova tri momka sinoć briljirala. O tome svjedoči i ova akcija tandema Crvene zvezde.\nAleksandar ĐorđevićMarko GudurićNemanja Dangubić


SNP neće dozvoliti pljačkanje društvene imovine – СНП\nSNP neće dozvoliti pljačkanje društvene imovine\nНема коментара на SNP neće dozvoliti pljačkanje društvene imovine\nNastavlja se otvorena hajdučija i uništavanje preduzeća. Slika poštenih radnika koji štrajkuju i traže mukom zarađene plate nije mogla mimoići ni Berane. I po ko zna koji put gledamo obespravljene radnike kako tragaju za pravdom, sa jedne strane, i tužnu činjenicu da se rasprodaju i krčme i djelovi onog što je preostalo u ovom preduzeću.\nOO SNP Berane u potpunosti podržava stav da se iznađe način da se radnicima najvećeg autoprevoznog preduzeća na sjeveru Crne Gore isplate 24 zarade, dnevnice, kao i poveže radni staž.\nTakođe, podržavamo radnike i u njihovim zahtjevima da tužilaštvo ispita dešavanja u ovoj firmi. Podsjećanja radi, nekadašnji „Jugoprevoz Berane“, a zatim i „Ivangrad prevoz“ je poslije stečaja postao Simon Vojaž, a direktor tog preduzeća je visoki funkcioner DPS-a, predsjednik OO DPS Petnjica i prvi čovjek lokalnog parlamenta ove opštine Mehmed Meša Adrović. Prosto je nevjerovatno povjerovati činjenicama da je račun pomenutog preduzeća blokiran oko godinu dana na iznos od oko 222.000 eura, a da bez obzira na blokadu iskazuju stanje na računu od 35.000 eura. Uz sve to, na navedeni kredit od 2,5 miliona eura nisu ni prikazali trošak kamate. Ovi podaci bi u demokratskim zemljama bili sasvim dovoljan signal da se državni organi pozabave slučajem poslovanja u ovoj firmi.\nMi u SNP-u vrlo dobro znamo da gdje god funkcioneri DPS-a imaju udio ili vlasništvo, tu teško da su čista posla. Ali i danas poručujemo da ćemo pomno pratiti dalja dešavanja i u ovom i u drugim preduzećima, ukazivati na marifetluke, i koliko bude u našoj moći, ne dozvoliti da se putem pljačkaških privatizacija, otimaju društvena preduzeća i dobra.\n← Damjanović: Od uvođenja mjera NKT-a podnijete 1.182 krivične prijave → I nakon šesnaest godina od pogibije Duška Jovanovića pitanje je isto – ko ga je ubio?


Dan planete Zemlje Archives - Cirkularna ekonomija\n„Obnovi našu Zemlju“ – slogan je ovogodišnjeg Dana planete Zemlje koji se obeležava duže od pola veka. Zbog pandemije, većina događaja održava se onlajn, a fokusiraju se na obnovu svetskih ekosistema kroz prirodne procese, zelene tehnologije, inovativno razmišljanje i ekološku pismenost i pravdu. – Optimizam je u srcu ovogodišnje teme „Obnovi našu Zemlju“. U svetu opustošenom klimatskim promenama i pandemijom,…\nRazličitim manifestacijama širom sveta obeležen je Dan planete Zemlje koji se svakog 22. aprila slavi u skoro 200 zemalja. Posle apela da se zaustavi zagađenje plastikom koji je bio u fokusu prošlogodišnje proslave, ove godine akcenat je na zaštiti ugroženih vrsta koje su na ivici izumiranja zbog klimatskih promena i zagađenja. Zbog toga je u Srbiji ovaj dan obeležen sadnjom…


Radnički počeo pripreme sa novim trenerom Dejanom Nikolićem - Sirmiuminfo\nRadnički počeo pripreme sa novim trenerom Dejanom Nikolićem\nSremska Mitrovica. Ekipa Fudbalskog kluba „Radnički” iz Sremske Mitrovice počela je pripreme za prolećni deo prvenstva sa novim trenerom. Novi šef stručnog štaba je Dejan Nikolić, sa kojim će fudbaleri do kraja januara otputovati na pripreme.\nFudbalski klub „Radnički” iz Sremske Mitrovice u prolećni deo prvenstva ulazi sa novim trenerom. Dejan Nikolić, koji je do skora vodio OFK „Žarkovo” na ovoj poziciji zamenio je Dragana Perišića sa kojim je klub sporazumno prekinuo saradnju. „Radnički” je na zimsku pauzu otišao sa 27 osvojenih bodova, odnosno na 8. mestu na tabeli.\nDejan Nikolić trener FK „Radničkog” pozdravio je novinare rekavši da je čuo dosta lepog o ovom klubu: „Situacija na tabeli i kroz takmičenje dosta je donela neizvesnosti ove godine, zato što se dve trećine klubova bori za plej-of. Sigurno nas očekuje teško proleće, ali mi kao klub i ovi momci kao igrači daće svoj maksimum da ispunimo svoje i ambicije kluba, a to je sigurno da se nađemo u plej-ofu, da u završnicu sezone uđemo mirnije i da ti igrači, pre svega, i klub rade na svojoj promociji i da nastave u nekom dobrom ritmu, kakav je bio i do sada. Prvu ligu prilično dobro poznajem, u ovom momentu najbitnije je da se dobro spremimo, uz neka pojačanja koja će nam doneti kvalitet i ono što nam treba, kako bi ostvarili svoje ambicije dobrim igrama i plasmanom. Sa pravim radom krećemo od ponedeljka. Imamo dosta igrača i imaćemo dovoljan broj treninga i odigraćemo sedam, osam utakmica, gde će svi dobiti svoju šansu. Trebalo bi krajem meseca da idemo na pripreme u toplije krajeve i učinićemo sve da iskoristimo ovo na najbolji način i da uđemo spremni u prolećni deo i da ostvarimo našu ambiciju, a to je plej-of”.\nNikolić je treći trener Radničkog u tekućoj sezoni, a kako je istakao na konferenciji, koja je organizovana po njegovom imenovanju, očekuje ih teško proleće, ali će i igrači i stručni štab u narednom periodu dati svoj maksimum kako bi se klub našao u plej-ofu.\nFudbaleri Radničkog će do kraja januara otputovati na pripreme, nakon čega ih, po povratku, očekuje i prvo odmeravanje snaga na terenu.


Grčka označila Tursku kao sigurnu zemlju za većinu azilanata\nTanjug 7. juna 2021. 18:06\nATINA – Grčka je danas označila susednu Tursku kao sigurnu zemlju u kojoj većina azilanata koji sa njenih obala kreću ka Grckoj može da traži međunarodnu zaštitu.\nU zajedničkoj uredbi grčkih ministarstva spoljnih poslova i migracija navodi se da se označavanje odnosi na tražioce azila iz Sirije, Avganistana, Pakistana, Bangladeša i Somalije, preneo je AP.\nNavedno je da Turska ispunjava sve kriterijume za odgovor na zahteve za azil ovih državljana, jer tamo nisu u opasnosti zbog rase, religije, državljanstva, političkih uverenja ili članstva u nekoj određenoj društvenoj grupi i mogu da traže azil u Turskoj umesto u Grčkoj.\nTo bi, u teoriji, moglo da smanji migracione tokove ka Grčkoj, članici Evropske unije, jer bi omogućilo povratak tražilaca azila iz ovih zemalja u Tursku, koja i sama ima ogromnu migrantsku i izbegličku populaciju.\nUprkos pritisku EU i Atine, Ankara je pokazala malo volje da primi migrante koji su sa njene teritorije stigli u Grčku, bez obzira na sporazum između Turske i EU iz 2016. godine koji je trebalo da zaustavi ilegalnu migraciju prema evropskom bloku, navodi agencija.\nGrčki zvaničnici naveli su da je Atina ove godine tražila od Turske da primi nazad 1.453 ljudi, ali bezuspešno.\nIpak, ministar za migracije Notis Mitarahi ocenio je današnju odluku kao važan korak u suzbijanju tokova ilegalne migracije koji će, kako je rekao, prisiliti Tursku da spreči ilegalnu migraciju i krijumčarske mreže.\nMitarahi je dodao da je odluka u potpunosti u skladu sa međunarodnim pravom i pojačava grčki pravni arsenal protiv (azilantskih) zahteva građana … Sirije, Avganistana, Pakistana, Bangladeša i Somalije, koji objektivno nemaju razloga da Tursku smatraju državom koja nije sigurna.\nKrivokapić: Srbima iz Crne Gore matica nije i neće biti Beograd\nLogar: Evropska budućnost Zapadnog Balkana medju…\nPočeo sastanak lidera stranaka većine u crnogorskom…


OSSRB - Četvrti trijumf Srbije\nOstaće upamćen trijumf izabranica Danijelea Santarelija i prvi set koji je Srbija dobila sa 40:38 posle 47 minuta igre. Sve ostalo brzo će pasti u zaborav, naročito igra, koja nije bila na nivou renomea Srbije.\nU prvom setu Srbija je povela sa 7:2, a u završnici sa 19:14, kada je Koreja počela da smanjuje prednost. Korejke su izjednačile na 23:23, a zatim stigle i do set lopte – 24:23. Usledila je maratonska borba, pa je Srbija iskoristila tek 10. set loptu za konačnih 40:38, posle 47 minuta, u najdužem setu u ovogodišnjoj Ligi nacija. Koreja je s druge strane imala čak 7 set lopti.\nU drugom setu se od starta vodila izjednačena borba, a Koreja je imala minimalnu prednost. Sredinom seta bilo je 17:15 za Koreju, ali je Srbija preokrenula na 20:18. Uspešno je Srbija privela kraju drugi set (25:22) i povela sa 2:0 u setovima.\nU trećem setu je viđena ponovo rezultatska klackalica, da bi Srbija u finišu uspela da se rezultatski odvoji i na kraju trijumfuje sa 25:22, odnosno sa 3:0 u setovima.\nIzjava Danijelea Santarelija\nSrbija će sutra u Braziliji igrati protiv Turske od 23.00 časa po našem vremenu, uz direktan prenos na TV Sport Klub 1.\nSRBIJA – ITALIJA 1:3 (25:21, 14:25, 15:25, 20:25)\nNEMAČKA – HOLANDIJA 3:1 (25:20, 25:19, 12:25, 25:22)\nDOMINIKANSKA REPUBLIKA – KOREJA 3:0 (25:21, 25:17, 25:13)\nBRAZIL – TURSKA 3:1 (19:25, 25:23, 25:23, 25:23)\nSRBIJA – KOREJA 3:0 (40:38, 25:22, 25:22)\nITALIJA – DOMINIKANSKA REPUBLIKA 3:2 (25:23, 20:25, 25:19, 16:25, 15:12)\nBRAZIL – HOLANDIJA 3:0 (25:16, 25:15, 25:23)\n1. JPN 7 7 0 21:3 20\n2. CHN 6 5 1 17:7 16\n3. USA 6 5 1 15:3 15\n4. BRA 6 5 1 15:6 15\n5. SRB 6 4 2 15:9 12\n6. THA 7 4 3 16:13 12\n7. ITA 6 4 2 13:10 11\n8. POL 7 4 3 12:14 10\n9. TUR 5 3 2 11:7 9\n10. CAN 7 3 4 11:13 9\n11. GER 5 2 3 11:10 8\n12. DOM 6 1 5 7:15 4\n13. BEL 6 1 5 7:17 2\n14. BUL 6 1 5 3:17 2\n15. NED 6 0 6 6:18 2\n16. KOR 6 0 6 0:18 0\nTAJLAND – KANADA 3:0 (25:19, 25:22, 26:24)\nJAPAN – POLJSKA 3:0 (25:21, 25:21, 25:21)\nSAD – BUGARSKA 3:0 (25:20, 25:22, 25:20)\nKINA – BELGIJA 3:0 (25:19, 25:22, 25:14)\nPOLJSKA – TAJLAND 3:2 (22:25, 27:29, 25:16, 25:16, 15:13)\nKANADA – BELGIJA 3:1 (25:22, 25:21, 22:25, 25:22)\nJAPAN – BUGARSKA 3:0 (25:20, 25:16, 25:23)\nSAD – POLJSKA 3:0 (25:12, 25:21, 25:16)\nKINA – KANADA 3:1 (25:16, 18:25, 25:12, 25:18)\nJAPAN – TAJLAND 3:0 (25:22 25:16, 25:14)


EPALE je platforma namijenjena zajednici stručnjaka za obrazovanje odraslih u Evropi\nEPALE je višejezička platforma sa otvorenim članstvom koja vam pruža sadržaje, resurse, obuke i umrežavanje kako bi vam pomogla da naučite nove vještine, ostanete informisani i uključite se u zajednicu za obrazovanje odraslih.\nNa EPALE-u svako iz područja obrazovanja odraslih može pronaći nešto za sebe\nEPALE je osmišljen kako bi ojačao područje obrazovanja odraslih u cijeloj Evropi podržavajući profesionalni razvoj stručnjaka za obrazovanje odraslih i izgrađujući kapacitete organizacija koje provode programe obrazovanja odraslih.\nOmogućava članovima da se povežu sa kolegama iz cijele Evrope i nauče od njih putem blogova, foruma za raspravu, alata za saradnju i pretraživača partnera: upotpunjena sa konferencijama, webinarima, radionicama i online događajima.\nZašto biste se trebali pridružiti EPALE-u?\nBudite u toku sa najnovijim vijestima, događajima i aktivnostima\nInspišite se blogovima, pričama i uvidima iz zajednice\nPristupite besplatnom online obukama za profesionalni razvoj\nPristupite resursima sa primjerima dobre prakse koji će vam pomoći da poboljšate vaše usavršavanje\nPromovišite svoj sadržaj i podijelite svoja mišljenja o ključnim pitanjima\nPronađite partnere i mogućnosti za Erasmus+ projekate\nŠta drugi govore o EPALE-u?\nEPALE je uvijek pružao širok spektar materijala kako bi zainteresvao različite ciljne grupe.\nPridružite se našoj nevjerovatnoj zajednici već danas!


Rival izraelskog premijera Benjamina Netanijahua Beni Ganc odbio je da uđe u vladu sa, kako je rekao, čovekom kome prete optužnice. Ganc je to poručio pošto je predsednik Izraela Ruven Rivlin ponovo dao mandat Netanijahuu da formira novu vladu.\n"Bela i plava partija koju vodim, ne želi da sedi u vladi čiji se lider suočava s teškim optužbama", napisao je Ganc na svom Fejsbuk nalogu i dodao da je to pitanje važnije za njegovu partiju od ministarskih mesta.\nNetanijahu će biti saslušan početkom oktobra pre najavljenih optužnica za prevaru, zloupotrebu poverenja u tri slučaja, uključujući mito u jednom od njih. Prošle nedelje u Izraelu su ponovljeni parlamentarni izbori pošto Netanijahu posle izbora u aprilu nije uspeo da formira vladu.\nNetanijahuov blok ni danas nema vladajuću većinu pošto ima podršku 55 poslanika u parlamentu koji ima 120 mesta, dok Gancova stranka ima 54.\nCrkva Hristovog rođenja u Vitlejemu danas je ponovo otvorena za posetioce pošto su, gotovo tri meseca, njena vrata bila zatvorena zbog pandemije korona virusa.\nAustrija nije popustila mere na granici sa Slovenijom, kao što je učinila s većinom susednih država u kojima je novi korona virus pod kontrolom, jer strahuje od uvoza virusa iz Italije preko Slovenije.


Danijel Martines pobednik 72. kriterijuma Dofine - Sportklub\nVesti biciklizam Autor:Igor Jagličić16. avg. 202017:37 > 17:38\nPoslednja etapa tradicionalnog kriterijuma Dofine u Francuskoj pripala je Amerikancu Sepu Kusu (25, Jumbo Visma tim), a konačan pobednik 72. izdanja poslednje velike trke uoči Tur de Fransa je Kolumbijac Danijel Felipe Martines, član američke ekipe EF Pro Sajkling.\nMladi, 24-godišnji Južnoamerikanac je iskoristio činjenicu da je pred poslednju etapu odustao Slovenac Primož Roglič, koji je zbog subotnjeg pada odlučio da se poštedi novih muka pred Tur de Frans, a konačnom pobedom došao je do najvećeg uspeha u karijeri.\nIako je bio samo jedan od aspiranata na konačnu pobedu, Martines je osvajanjem drugog mesta na etapi od Meževa do Meževa, dugoj 153,5 kilometra, dobio tešku bitku sa Francuzima Tiboom Pinoom i Gijomom Martanom, Špancem Mikaelom Landom, Slovencem Tadejom Pogačarom i Kolumbijcima Migelom Anhelom Lopesom i Nairom Kintanom.\nSjajno je popeo zadnje brdo i uspeo da se odvoji od konkurenata, pa je sada i kandidat za visok plasman na Turu. Sa druge strane uspeo je da upiše svoje ime u večitu listu pobednika ove trke, na kojoj su sve sami velikani (Bernar Ino, Edi Merks, Greg Lemond, Migel Indurain, Alehandro Valverde, Kris Frum…).\nMartines je trijumfovao ispred Pinoa, sa 29 sekundi prednosti, dok je treće mesto pripalo Gijomu Martanu, koji je imao 41 sekundu zaostatka.\nPogačar je osvajanjem trećeg mesta na poslednjoj etapi stigao do četvrte pozicije u generalnom plasmanu, sa 56 sekundi zaostatka za Kolumbijcem.\nZa najbolje bisikliste planete sada sledi kratka pauza i poslednje pripreme pred Tur de Frans, koji startuje 29. avgusta u Nici.\nCritérium du DauphinéDaniel MartinezDauphiné Criterium 2020Sepp KussTadej PogačarUCI


VREMEPLOV: Sastaće se na Mundijalu, a sećate li se poslednjeg susreta naše reprezentacije i Švajcarske? (VIDEO) - Vremeplov, Fudbal, Reprezentacija\nHotSport»Vremeplov, Fudbal, Reprezentacija»VREMEPLOV: Sastaće se na Mundijalu, a sećate li se poslednjeg susreta naše reprezentacije i Švajcarske? (VIDEO)\nVladimir Kolarik| 2017-12-11T00:13:05+02:00\t11. dec 2017. 0:00|0 komentara|HotSport\nVečeras ćemo se prisetiti kvalifikacione utakmice za Svetsko prvenstvo u Japanu i Južnoj Koreji (2002.), u kojoj je reprezentacija tadašnje Jugoslavije gostovala na “Sent Jakob Partku” u Bazelu.\nNaša reprezentacija je na ovom susretu do pobede od 2:1 došla nakon preokreta, a strelac pobedonosnog pogotka bio je čovek koji će možda predvoditi „Orlove“ dogodine u Rusiji, Mladen Krstajić.\n“Plavi” su u utakmicu sa Švajcarcima, koja je odigrana 1. septembra 2001. godine, ušli pod imperativom pobede pošto su tri kola pre kraja kvalifikacija zaostajali jedan bod za drugoplasiranom Slovenijom, koja je trebala da gostuje u Beogradu četiri dana kasnije.\nTo kao da je stvorilo dodatni pritisak na izabranike Dejana Savićevića, koji nisu najbolje počeli utakmicu, pošto je domaćin poveo u 21. minutu preko Hakana Jakina, koji je iskoristio lako ispadanje naše odbrane nakon jedne dubinske lopte upućene sa protivničke polovine.\nNaša reprezentacija se tada našla u veoma nezavidnoj poziciji, pošto su na nezgodnom gostovanju, u meču koji je za njih bio od velike važnosti, morali da jure rezultatski zaostatak već u ranoj fazi susreta.\nNa sreću odgovor Jugoslavije se nije čekao dugo, pošto je u 35. minutu Savo Milošević doneo rezultatsko poravnanje, nakon odličnog prodora i asistencije Mateje Kežmana. Tako su „Plavi“ već do poluvremena vratili rezultat u egal što je donelo veliko olakšanje pred start drugog dela.\nNaši reprezentativci su u nastavku susreta očajnički jurili preokret, koji bi im u finišu kvalifikacija povećao šanse za plasman u baraž, a do njega su došli u 73. minutu preko Mladena Krstajića. Sadašnji vršilac dužnosti selektora Srbije pobegao je svojim čuvarima u protivničkom šesnaestercu i iskoristio perfektan centaršut Ljubinka Drulovića sa desnog krila za vođstvo od 2:1.\nOvaj rezultat ostao je na snazi do kraja utakmice, pa je naš nacionalni tim odneo vrlo važnu pobedu koja im na kraju ipak nije pomogla da se nađu na Mundijalu, pošto su u diretkom okršaju za mesto koje vodi u baraž na stadionu Partizana remizirali sa Slovenijom (1:1).\nKako se ekipa Srećka Kataneca u poslednjem kolu sastajala sa Luksemburgom, našem timu ostale su slabašne nade da će se možda dogoditi čudo u Ljubljani. Do njega, očekivano, nije došlo pa je naš tim završio kao trećeplasirani u grupi, iza Rusije i pomenute Slovenije.\nTAGOVI: Švajcarska, Jugoslavija, kvalifikacije za Svetsko prvenstvo


Petrović ide iz Zvezde: Sledeća stanica Serija A | Fudbal | Direktno\n[ Izvor: Mocart sport ]\n19. 01. 2022. 17:16 1\nPetrović ide iz Zvezde: Sledeća stanica Serija A\nPominjala se Španija, ali Italija će biti sledeća destinacija veziste Crvene zvezde Njegoša Petrovića!\nKako saznaje Mocart sport, Petrović se seli u Kaljari na pozajmicu do kraja sezone koja će biti plaćena. Crvena zvezda će na ime šestomesečne pozajmice inkasirati 250.000 evra, a klub sa Sardinije ima i mogućnost da otkupi srpskog vezistu. Ako Kaljari izbori opstanak, moraće da za obavezan otkup Petrovića plati 1.600.000 evra. A ako i ne ostane u ligi, ima opciju kupovine po istoj ceni.\nPetrović je ove zime bio i na listi želja španskog drugoligaša Almerije, ali nije bio zainteresovan za selidbu na Pirineje. Poslednjih dana je stigla ponuda Kaljarija koja je zadovoljila i Petrovića, i Crvenu zvezdu. Srpski vezista bi u narednim danima trebalo da optutuje u Italiju na lekarske preglede i potpis ugovora.\nPetrović je ove sezone izgubio mesto startera u timu crveno-belih, ali se u finišu polusezone ipak uspeo da se izbori za solidnu minutažu. Igrao je na 12 mečeva u domaćim takmičenjima i na dva u evrotakmičenjima.\nSrpskog vezistu u Kaljariju čeka teška situaciju i žestoka konkurencija. Sardi su verovatno najveće razočaranje ove sezone u Seriji A. Iako imaju više nego solidan tim prepun poznatih imena, od početka sezone su bili pri dnu tabele. Kaljari je u prvom delu sezone osvojio samo 10 bodova i upisao samo jednu pobedu, ali se stvari popravljaju u poslednje vreme. Nedavno su vezali dve pobede i sada su im šanse za opstanak znatno bolje. Za Venecijom koja je prva iznad crte, kasne samo dva boda.\nNa pozicijama u veznom redu, na kojima se Petrović najbolje snalazi, Kaljari ima prilično iskusne igrače, ali većina njih je trenutno van stroja. Marko Rog je zbog teške povrede završio sezonu, Kevin Strotman će takođe nekoliko nedelja biti van terena, a Alberto Grasi, Alesandro Dejola i Kristijan Oliva su trenutno zaraženi korona virusom. Tu su još Razvan Marin, mladi Rikardo Ladineti, kao i urugvajski reprezentativac Naitan Nandez koji bi mogao da pređe u neki jači klub ove zime.\nFK Crvena zvezda Transfer Prelazni rok FK Kaljari Njegoš Petrović\n27. 05. 2022. 3\nStanković: Kad treniraš ovakve ljude, sve je moguće\nIgrači Partizana napustili ceremoniju dodele pehara, "delije" ih gađale\n26. 05. 2022. 8\nKatai: Finala se ne igraju, nego pobeđuju\n09:00 Da li se Džoni Dep vraća u Pirate sa Kariba


Poslije izražene sumnje svjetskih medija u to koliko je pametno ili opravdano da Nadal, poslije dva uzastopna meča na kraju dnevnog programa juće (završenih oko ponoći) i danas igra dva prva meča dana, kritikujući potrebu da se zadovolje TV rejtinzi i puna Palekspo dvorana, ova vijest je primljena kao povratak sportskoj logici, ma koliko iznenadna.\nU zvaničnom saopštenju turnira, navodi se da je Nadal, poslije konsultacija sa timskim doktorom, odlučio da „zbog NEKE UPALE (?!) na svojoj ruci“ ne nastupa danas, i da će dati maksimalni doprinos sa klupe da njegovi saigrači danas ostvare ključne pobjede.\nNezvanično, primao je infuziju sinoć i jutros, da bi na kraju bilo odlučeno da je najbolje za njega da odustane od nastupa danas.\nPoslije otkazivanja učešća na turnirima jesenje azijske serije, nova vijest o Rafinom lošem fizičkom stanju zabrinula je mnoge u krugovima njegovih poklonika – i pokrenula brojne spekulacije o tome šta ovo znači za ostatak njegove sezone.\nAko se uzme u obzir da su se značajnije povrede do sada dešavale u donjem dijelu Nadalovog tijela (ponajviše u koljenima i kukovima), povreda ruke je iznenadila sve makar bila i manje ozbiljna. Moguće je da je, jednostavno, Tim Evrope zaključio da bi bilo dobro da na teren izvedu igrače koji su nešto odmorniji, svježiji i mlađi kako bi se lakše nosili sa pritiskom današnjih izazovnih mečeva.\nNaravno, ne treba isključiti ni to da je do povrede zaista i došlo, i da bi igranje 4 meča u 2 dana (makar i u ovom kraćem formatu od 2 seta i 1 super taj-brejka) dovelo do prevelikog rizika da se stanje pogorša.\nZato je umjesto Rafe u dublu sa Federerom nastupio njegov sinočnji partner Cicipas i ponovo izgubio, kumovavši tom ishodu sa nekoliko veoma loše odigranih ključnih poena dok ga je u meču singla zamenio Dominik Tim.\nKako je kapiten Tima svijeta Džon Mekenro jutros iskoristio mogućnost da malo „izvrne pravila takmičenja“ da na ove promjene Tima Evrope odgovore i svojom strateškom promjenom u izboru igrača, zamjenivši Kirijosa sa Tejlorom Fricom, po tome kako stvari sada stoje, Tim svijeta sada značajno bolje stoji u smislu prognoza kretanja rezultata u današnjim mečevima.\nJer, ako posle pobede u dublu i vođstva od 8:7 „svet“ očekivano osvoji još barem 3 poena pred poslednji meč u singlu, imaće vođstvo od 11:10 i steći veoma važnu psihološku prednost pred „okršaj odluke“ između Zvereva i Raonića. Malo je reći da Miša i Miloš do sada nisu oduševili nivoom prikazanog tenisa, i pritisak koji će sa sobom poneti u taj meč će biti sigurno značajan.\nSve u svemu, Rafe i Nika nema, velika neizvjesnost je na pomolu – i ne bi bilo čudo da na kraju dana Tim svijeta slavi svoj prvi osvojeni Lejver Kup baš u zemlji njenog osnivača...


Ljimaj: Verujem da će Tači iz Haga izaći čistog obraza - Kosovo Online\n5. Novembar 2020. • 14:39\nLider Socijaldemokratske inicijative NISMA Fatmir Ljimaj poručio je danas da ima puno poverenje da će njegovi saborci, Hašim Tači i svi drugi optuženi, dostojanstveno braniti rat OVK i da će na kraju čistog obraza izaći iz Haga.\nLjimaj je u saopštenju, koje je objavljeno na Fejsbuk nalogu njegove stranke, reagovao nakon potvrde optužnice protiv Tačija od strane Specijalnog suda.\nPrema njegovim rečima, bez obzira na to koliko su ozbiljne nepravde prema pojedinačnim i kolektivnim sudbinama učinjene i prema borcima za slobodu, mora se pokazati stvarno vođstvo u ovim teškim okolnostima za Kosovo.\n"Samo ujedinjeni i stavljajući na prvo mesto interese Kosova, dostojno ćemo se suočiti sa svim izazovima sa kojima se suočavamo", dodao je Ljimaj.\nKako je naveo, od kraja rata, od lidera i vojnika OVK, više puta se tražilo da se suprotstave međunarodnim institucijama pravde i onima na Kosovu kojima upravljaju međunarodni tužioci i sudije, ali niko nikada nije pokušao da izbegne pravdu.\n"Imam puno poverenje da će moj saborac, predsednik države Hašim Tači, kao i svi drugi optuženi, dostojanstveno braniti rat OVK i na kraju će izaći iz ovog procesa. Poslednji je trenutak da koordinišemo akcije kako bismo dokazali da zaista stavljamo interese svoje države iznad pojedinačnih interesa", istakao je Ljimaj.\nLider NISMA je naveo i da bi koordinacija njihovih politika, u ovim veoma važnim trenucima, poslala jasnu poruku građanima i međunarodnim prijateljima koji žele najbolje za Kosovo.\nFatmir Ljimaj Hašim Tači OVK optužnica\nAdvokat Hodaj: Tači i Veselji u roku od tri dana pred sudijom\nBivši saborci i partijski drugovi Hašim Tači i Kadri Veselji, prolaze kroz još jednu bitku zajedno, obojici su potvrđene optužnice od strane Specijalnog suda u roku od jednog dana i sa istom procedurom – nalogom za pojavljivanje, pše Kljan Kosova.\nRama: Tači ima podršku Albanije u ovoj borbi za Kosovo\nMeta: Rat OVK je bio ispravan, verujem u Tačijevu nevinost\nHaradinaj: Čvrsto verujem u nevinost Tačija, Veseljija i ostalih mojih saboraca


Umetnici planiraju da podignu NOVI BERLINSKI ZID: Da biste ga videli moraćete da kupite "VIZU"\nNemačka prestonica bi ponovo mogla da dobije ozloglašeni Berlinski zid - barem na četiri nedelje - jer grupa umetnika planira da ga polovinom oktobra podigne oko bloka zgrada u centru grada.\nGrupa umetnika saopštila je danas da planira da izgradi kopiju čuvenog zida, a svi koji žele da vide ovu umetničku instalaciju moraće da kupe "vize" putem interneta po ceni od 15 evra, prenosi AP.\nKako je planirano, kada uđu u zonu zida, posetioci će svoje mobilne telefone zameniti "pametnim" telefonima koji ći im pružati instrukcije za obilazak, uključujući dokumentarce, izložbe i koncerte.\nSELO IZMEĐU ISTOKA I ZAPADA Nemačka se davno ujedinila, ali ne i ONI (FOTO)\n"SIROMAŠAN, A SEKSI" Šta je u tebi kada u gradu muzeja i noćnog života želiš najpre da vidiš ZID\nPredviđeno je da umetnički zid bude srušen 9. novembra, 29 godina nakon što je pao i originalni Berlinski zid, koji je delio ovaj grad od 1961. do 1989. godine.\nUmetnici, međutim, još čekaju "zeleno svetlo" gradskih vlasti da bi mogli da realizuju svoj projekat.\nNAJVEĆE REMEK-DELO SAVREMENOG DOBA Slika koja će postati NAJSKUPLJE delo živog autora ikada (FOTO)\nMOOLIM? Stručnjak tvrdi: Seckanje Benksijeve slike bila je samo DOBRO SMIŠLJENA PREDSTAVA (FOTO)\nOvakvu vrstu umetnosti još niste videli - SIGURNI SMO (VIDEO)\nPODVODNA IZLOŽBA Klasične galerije su očigledno IZAŠLE IZ MODE, a ove bukvalno ostavljaju bez daha (FOTO)\nU ovom ratu na svakih deset minuta UMRE JEDAN MALIŠAN, a situacija preti da postane još gora


Rama: Kosovski lideri kao krava koja daje puno mleka, a onda šutne kantu - 02.02.2018, Sputnik Srbija\nAlbanski premijer Edi Rama kritikovao je kosovske političare zbog inicijative za ukidanje Specijalnog suda za ratne zločine tzv. OVK, poručivši im da se... 02.02.2018, Sputnik Srbija\n15:56 02.02.2018 (Osveženo: 03:46 26.08.2021)\nAlbanski premijer Edi Rama kritikovao je kosovske političare zbog inicijative za ukidanje Specijalnog suda za ratne zločine tzv. OVK, poručivši im da se ponašaju kao krava koja daje puno mleka, a onda šutne kantu i prospe ga.\nUčestvujući u emisiji televizije „Vižon plus“, Rama je prozvao predsednika Hašima Tačija, premijera Ramuša Haradinaja i predsednika parlamenta Kadrija Veseljija da „umesto da rešavaju velike probleme koje Kosovo ima, oni se trude da naprave nove“.\nOsvrnuvši se na poslaničku inicijativu za ukidanje Specijalnog suda, Rama je rekao da je to greška koja bi ih suočila sa ozbiljnim posledicama, jer, prema njegovim rečima, to nije ništa drugo nego „izdaja“ saveznika koji su im pomogli u „stvaranju kosovske države“.\nPrema Raminim rečima, Priština nikako ne bi trebalo da stvara nove probleme koje će „paralizovati Kosovo, već treba da se fokusira na rešavanje problema sa Beogradom kroz dijalog“.\n„Stvaranje ovakvog problema je kao krava koja daje puno mleka, a onda šutne kantu i prospe ga“, rekao je Rama za pokušaj trojice kosovskih lidera da ukinu Specijalni sud.


ZAUSTAVLJENA GRADNjA MINI-HIDROELEKTRANE NA RIJECI PRAČI | SRNA\nPALE, 29. MAJA /SRNA/ - Na današnjoj sjednici Skupštine opštine Pale usvojena je odluka o izvršenju vansudskog poravnanja sa investitorom mini-hidroelektrane "Kadino vrelo" na rijeci Prači, kojom će biti poništena građevinska dozvola i obustavljena dalja izgradnja.\nNačelnik opštine Pale Boško Jugović rekao je novinarima da će opština investitoru isplatiti dosadašnje troškove kako bi obustavio rad, čime će biti izbjegnut sudski proces.\n"Još davne 2011. godine ušlo se neoprezno u izdavanje prvih dokumenata i na taj način su investitori dobili zeleno svjetlo za izgradnju. U tim prethodnim mandatima, narod nije obratio pažnju i nije znao koliko to znači za ekologiju. Nama je primarno bilo da, prije svega, zaštitimo prirodu", istakao je Jugović.\nPrema njegovim riječima, buđenjem ekološke svijesti građana koji su pokrenuli niz aktivnosti i inicijativa i skrenuli pažnju, on je kao načelnik mogao samo da stane na stranu naroda i učini najbolje što može.\nJugović je zahvalio svim stanovnicima Vrhprače i Podgraba, kao i ostalima koji su vidjeli da mini-hidroelektrana može da bude problem.\n"Ovim sam izvršio obećanje i obavezu prema njima da će to biti riješeno na najbolji način", istakao je Jugović.\nŠef Kluba odbornika PDP-a Igor Tošić kaže da su političke partije opozicije podržale ovu tačku dnevnog reda, ali su zahtijevale posebnu sjednicu Skupštine, kako bi do tada bila formirana komisija i stručnjaci procijenili da li je nagodba rješenje problema.\n"Na prošloj sjednici donijeli smo zaključak da se ispitaju svi relevantni pokazatelji kako bi imali dalje smjernice šta mi treba da uradimo i na koji način da postupimo. Danas je pred nama bio prijedlog vansudskog poravnanja, bez detaljne analize. Mi smo ispred kluba PDP-a i SDS-a imali prijedlog zaključka da se ipak formira komisija na bazi struke i prava kako bi to, jednostavno, bilo pravno što čistije", rekao je Tošić.\nOn je dodao da mu je drago što je izgradnja stopirana jer bi išla na štetu građana opštine Pale i prirodnog ambijenta.\nFirma "Strom energija" iz Pala počela je 16. aprila izgradnju mini-hidroelektrane "Kadino vrelo" na rijeci Prači, u mjestu Vrhpprača, što je naišlo na neodobravanje javnosti, zbog čega su se nezadovoljni građani obratili za pomoć i podršku načelniku opštine Bošku Jugoviću.


Radni sastanak sa sekretarijatom\nDanas je u prostorijama Pokrajinskog zavoda za sport i medicinu sporta održan radni sastanak predstavnika Pokrajinskog sekretarijata za sport i omladinu i zaposlenih u našem Zavodu na čelu sa direktorom Dr Danijelom Župićem.\nPredstavnici Sekretarijata upoznati su sa delatnostima Zavoda i aktivnostima koje se trenutno sprovode, dok su menadžment i zaposleni našeg zavoda upoznati sa ciljevima i aktivnostima nadležnog sekretarijata, a to se pre svega odnosilo na zajedničku izradu Programa razvoja sporta u AP Vojvodini 2016.-2018.godine.\nPostignut je i zajednički dogovor da u narednom periodu Sekretarijat i Zavod daju svoj maksimum u izradi najvažnijih dokumenata za unapređenje sporta u našoj Pokrajini i Republici.\nPoseta predstavnika Američke ambasade\nSAD i Srbija večeras igraju basket na Rio 2016 a dream team ambasade danas igra prijateljsku utakmicu na Fruškoj Gori.\nI ove godine ambasada SAD-a u Beogradu podržava organizaciju omladinskog košarkaškog kampa "I CAME TO PLAY" - Peace and Sports Education Program koji već devetu godinu okuplja tinejdžere iz svih republika bivše SFRJ. Cilj je da klinci, osim košarkaških finti, nauče da je fer plej mnogo važniji od pobede.\nMediji uz mlade košarkaše\nNa Letenci se i ove godine, deveti put za redom, održava košarkaški kamp "I Came to Play".\nUdruženje Građana "Play" iz Novog Sada realizuje ovaj košarkaško edukativni program za decu sa prostora bivše Jugoslavije. Ovaj program je humanitarnog i socijalnog karaktera a osnovni cilj je promocija zdravog života, obrazovanja, fer pleja, poštovanja, optimizma, tolerancije i sprečavanje nasilja.\nMožete na sledećim linkovima pogledati kako su ovu vest preneli mediji:\nRadio televizija Vojvodine na svom jutjub kanalu pod naslovom - Kamp "I came to play"\nNovosadska televizija na svom jutjub kanalu pod naslovom - Kamp na Letenci\nDnevnik pod naslovom - Druženje učenje i sportski napredak na delu\nDominacija Srbije na Balkanu\nOd 18-22. avgusta Nikšić je bio domaćin Balkanskih igara za stonotenisere do 21 godine. U konkurenciji šest zemalja, muška i ženska selekcija Srbije je postala šampion.\nU ženskoj konkurenciji naše stonoteniserke u u finalu savladale Bosnu i Hercegovinu rezultatom 3-0. U borbi za zlatnu medalju naš seniorski tim je bio bolji od Crne Gore i pobedio je rezultatom 3-1. U pojedinačnom delu turnira najveći uspeh je postigla Srbija osvojivši prva tri mesta u obe konkurencije. Za mušku selekciju u Nikšiću su nastupali Marinković Nikola, Katić Ivor, Strugarević Nikola i Gacev Aleksa. Do najsjajnijih odličja vodio ih je naš kolega Branko Đukić, selektor mlade reprezentacije Srbije.\nSve čestitke šampionim Balkana.\nPoseta Fakultetu u Nikšiću\nNaš kolega, viši stručni saradnik Branko Đukić posetio je prethodne nedelje Fakultet za sport i fizičko vaspitanje u Nikšiću. Njegov domaćin bio je Doc. dr Dragan Krivokapić, prodekan za nastavu. U jednočasovnom razgovoru, kolega Đukić je upoznao profesora Krivokapića o radu i trenutnim aktivnostima našeg Zavoda, te je na kraju iznet zajednički stav da postoji dosta prostora za saradnju dve ustanove u narednom periodu, a sve u cilju unapređenja sporta i rada ustanova.\nZamenik ambasador SAD na Letenci\nGordon Dugud zamenik ambasador Sjedinjenih Američkih Država u Beogradu boravio je danas na Letenci. Zajedno sa Vladimirom Batezom, pokrajinskim sekretarom za sport i omladinu posetio je košarkaški kamp "I Came to Play". Ovo je kamp koji se tradicionalno organizuje na Letenci a koji finansijski podržava Ambasada SAD.\nOvaj košarkaško edukativni program za decu sa prostora bivše Jugoslavije je humanitarnog i socijalnog karaktera a osnovni cilj je promocija zdravog života, obrazovanja, fer pleja, poštovanja, optimizma, tolerancije i sprečavanje nasilja. Udruženja građana "Play" iz Novog Sada vec devetu godinu za redom realizuje ovaj program.\nDirektor Pokrajinskog zavoda za sport i medicinu sporta dr Danijel Župić je poželeo dobrodošlicu gostima a učesnicima kampa da sa Letenke ponesu prelepe uspomene i da sledece godine ponovo dođu na novo druženja.\nSaradnja sa opštinom Srbobran\nPrijateljskoj utakmice koja je odigrana juce u Srbobran izmedju Omladinske ekipe FK Proleter NS i Al Nasr iz Dubaia (UAE) prisustvovali su direktor Pokrajinskog zavoda za sport i medicinu sporta Dr Danijel Župic i Todor Šimpraga član opštinskog Veća zadužen za sport i omladinu u opštini Srbobran.\nOvo je bila prilika da se dogovori buduća saradnja Zavoda sa opštinom Srbobran.\nGosti iz Dubaia bili su prezadovoljni prijemom i organizaciom koju su dobili od strane domacina za koju se potrudio Svetozar Sovilj trener FK Proleter i novi šef strucnog štaba FK Srbobran. Najavljena je i mogucnost uzvrata gostoprimstva o kome ce biti puno razgovora u narednom periodu kao i testiranja sportista u Srbobranu pod okrivljem Pokrajinskog zavoda za sport i medicinu sporta.\n"I Came to Play" na Letenci\nFudbalske sudije na sportsko medicinskim\nFudbalske sudije koje sude novosadsku i gradsku ligu, u periodu od 2. do 4. avgusta u Pokrajinskom zavodu za sport i medicinu sporta obavljaju sportsko medicinske preglede Ovaj pregled je preduslov za dobijanje dozvole za suđenje.\nAstronomski kamp "Letenka 2016"\nNa Letenci je i ove godine od 28. do 31.jula održan tradicionalni astronomski kamp čiji je cilj popularizacija nauke, pre svega astronomije.\nProgram kampa je bio veoma raznovrstan i sastojao se od predavanja, radionica, prezentacija i stručnih tribina. Takođe jedan deo programa je imao i takmičarski karakter (otkrivanje određenih nebeskih objekata, astronomski kviz i dr.). Ove godine u kampu je boravilo preko 120 učesnika koji su koristili 30 postavljenih teleskopa. Sa učesnicima kampa se družio i direktor Pokrajinskog zavoda za sport i medicinu sporta dr Danijel Župić.


Penzionisani generali vlasnici skupih vila : Društvo : POLITIKA\nDruštvo\tTema dana: Privilegije vojnog vrha\tPenzionisani generali vlasnici skupih vila\nRezidencijalna vojna vila na Dedinju\tViše od 13.000 porodica oficira Vojske Srbije nema stan, pa oni sa svojim porodicama žive po kasarnama, vojnim školama, hotelima ili kao podstanari. Još oko 8.000 oficirskih porodica nema adekvatno rešeno stambeno pitanje, tačnije živi u stanovima manje kvadrature nego što im je potrebno. Istovremeno, Direkcija za imovinsko-pravne poslove Ministarstva odbrane vodi više od dve hiljade sporova u vezi s vojnim stanovima. Prema podacima Ministarstva odbrane, za iseljenje bespravnih korisnika vojnog stambenog prostora pokrenuto je više od 600 sporova, na poništenje stambenog ugovora čeka skoro sto predmeta, dok se oko 200 postupaka vodi u vezi s otkupom vojnih stanova.\nU mnoge od tih sporova umešani su i nekadašnji čelni ljudi JNA, odnosno kasnije Vojske Jugoslavije i Vojske SCG, koji su, koristeći zakonske privilegije i bliskost vlastima, dolazili do stanova i kuća koje nisu napuštali po odlasku sa funkcija, a često su ih i otkupljivali, pa potom prodavali. Kako su to uglavnom u pitanju bile nekretnine na ekskluzivnim lokacijama u Beogradu, svi oni uspeli su da njihovom prodajom kupe po nekoliko stanova i drugih nekretnina na drugim, manje skupim lokacijama.\nGeneralski kvadrati na Dedinju ponovo su dospeli u žižu javnosti zbog odluke sadašnjeg ministra odbrane Dragana Šutanovca, po otkrivanju da porodica haškog optuženika generala Dragoljuba Ojdanića i danas koristi vojnu rezidenciju namenjenu načelniku generalštaba, da zabrani haškim optuženicima ulazak u vojne objekte.\nKad god se u javnost ranije izlazilo sa aferama u vezi sa vojnim, odnosno generalskim stanovima, (Cvećara 1, Cvećara 2) javljala se i ideja da se oni prodaju na tržištu, pa da se tim novcem kupi više manjih stanova kako bi postepeno bili rešavani stambeni problemi ostalih pripadnika Vojske. Od toga, međutim, nije bilo ništa, iako je, recimo, samo od prodaje stanova u Cvećari 1 moglo, prema nekim procenama, da se dobije oko deset miliona evra.\nS obzirom na to da je reč o stanovima na ekskluzivnim lokacijama realno je da bi njihovom prodajom bila prikupljena znatna suma, naročito ako se uzme u obzir da cene nekretnina u najluksuznijim delovima Beograda – Dedinju i Senjaku – nikad nisu bile veće. Potražnja je velika i znatno premašuje ponudu, zbog čega je i lista čekanja i za kupovinu i za izdavanje kuća i stanova na ovim lokacijama dugačka.\n– Samo ar placa na Dedinju, bez ičega na njemu, dostizao bi u ovom trenutku cenu između 80.000 i 100.000 evra. Problem je, međutim, što takvih placeva nema u ponudi – objašnjava Milan Pavlović, konsultant u agenciji za nekretnine "Ambasador M" i dodaje: "ako se u ponudi i ukaže vila od oko 300 kvadrata, sa dve garaže i dvorištem, čija je cena milion evra, to se odmah proda".\nU takvoj situaciji čak i cena kvadrata u novogradnji na lošijim dedinjskim lokacijama, poput one ispod Belog dvora, u Ulici Baje Pivljanina, često premašuje 2.000 evra. Na boljim lokacijama, kao što je, recimo, Topčiderska zvezda, kvadratni metar plaća se i 3.000 evra, a u budućnosti bi, prema prognozama, cena mogla da skoči i na 4.000 do 5.000 evra!\nUzimajući u obzir ovakvo stanje na tržištu nekretnina, logično je pretpostaviti da bi luksuzne vile građene za generale ili druge državne funkcionere, pa makar i nedovršene, vrlo brzo našle svoje kupce. A za vilu poput one koju koristi Ojdanić, sa tri do četiri ara placa, moglo bi se, prema procenama stručnjaka za nekretnine, dobiti oko 700.000 evra.\nOd tih para bi se, dakle, moglo kupiti bar sedam stanova od po 90 do 100 kvadrata u naseljima poput Mirijeva, Bežanije, Medakovića, Koteža, Borče…\nJoš više bi se para sigurno moglo dobiti od prodaje nezavršene vile u Užičkoj 28 (ukupne površine 2.300 kvadrata – 1.400 kvadrata kuća, 252 kvadrata pomoćni objekat i 629 kvadrata bazen) koja je građena za Ojdanićevog naslednika na mestu načelnika Generalštaba generala Nebojšu Pavkovića, sada haškog optuženika.\nPomenuta kuća Pavkoviću je dodeljena 2000. godine. Započeta je i njena gradnja, na koju je utrošeno više od četiri miliona nemačkih maraka, ali je sve obustavljeno krajem 2000. I sam Pavković je 30. januara 2001. obavestio Direkciju za imovinu SRJ da raskida ugovor o zakupu pomenute kuće, dok je u međuvremenu, kako je marta 2001. pisao "Nedeljni telegraf", od Vojislava Koštunice, tadašnjeg predsednika SR Jugoslavije, dobio saglasnost da mu Vojska Jugoslavije, kako bi rešio stambeno pitanje, kupi kuću u Ulici Jevrema Grujića od 460 kvadrata na 10 ari placa (ironijom sudbine, preko puta sedišta kancelarije Haškog tribunala u Beogradu), iako je već raspolagao zavidnim brojem kvadrata, koje nije vratio. Ipak, ta vila se ne koristi od novembra 2000. godine kada su prekinuti radovi i nejasno je zašto bar u tom slučaju državni organi nisu pokušali da taj objekat zamene za stanove na jeftinijim lokacijama.\nPodsetimo, Pavkovićevo se ime spominjalo u vezi sa brojnim nekretninama poput stana u Sredačkoj ulici od 450 kvadrata ili stana u Molerovoj ulici od 156 kvadrata koji je 1999. za vreme bombardovanja NATO-a poklonio supruzi Gloriji. Ratni period Pavković je, prema pisanju medija, iskoristio i da kupi vikendicu u Lomnici kod Kruševca od oko 80 kvadrata.\nInače, prva velika vojno-stambena afera izbila je oko kompleksa "Cvećara" koji je izgrađen 1992. godine na Dedinju, u elitnom delu ispod Tolstojeve. U luksuzne apartmane uselila su se 32 generala, ali je vremenom ostao manji broj njih, jer je većina prodala svoje luksuzne stanove od kojih je mogla da kupi i dva-tri stana u na drugim lokacijama. Ovi stanovi izgrađeni su gde se nekad gajilo cveće za dvor, pa je otuda i nastao naziv " Cvećara".\nMeđu onima koji su ovde dobili stanove našli su se generali Branko Mamula, bivši načelnici generalštaba Blagoje Adžić i Zorko Čanadi, kao i generali Nikola Uzelac, Jevrem Cokić, Zoran Stojković, Miodrag Vukadinović, Milovan Ristić, Mihajlo Trifković i drugi.\nSkandali povezani sa vojnim stanovima nisu, međutim, zaobišli ni postpetooktobarske vlasti. Tako je sredinom 2005. u javnost isplivala i afera "Cvećara 2". Ovoga puta, međutim, umesto na Dedinju sve se dešavalo na Banjici u Raškoj ulici.\nUprkos preporuci Vrhovnog saveta odbrane Srbije i Crne Gore o razmeni nekretnina, koje su u posedu Vojske SCG, na ekskluzivnim lokacijama ne bi li tako bio rešen stambeni problem većeg broja vojnih lica, većina visokih oficira je insistirala da se useli baš u "Cvećaru 2", na šta su i imali prava, jer su rešenja bila pravosnažna. Međutim, većina njih nije vratila stanove u kojima su do tada boravili.\nNajmanji stan u ovom kompleksu imao je na papiru 135 kvadrata, ali su prilikom gradnje proširivani na 200 kvadrata i više. Rešenja o gradnji "Cvećare 2" potpisali su 2000. godine Nebojša Pavković i Dragoljub Ojdanić, ali je do useljenja došlo tek 2005. kada su zgrade i završene. U ultraluksuzne apartmane uselilo se 17 visokih oficira među kojima i dvojica iz Vojske Republike Srpske, Radisav Krstić, koji je osuđen u Haškom tribunalu na 35 godina zatvora, i general Dušan Kukobat.\nTadašnji ministar odbrane SCG Prvoslav Davinić tada je potvrdio da je analizirana i preporuka VSO po kojoj je te stanove trebalo prodati i zameniti jeftinijim da bi više ljudi bilo zbrinuto, ali je, kako je rekao, utvrđeno da se ne može dobiti ništa više od postojećeg.\nUdela u aferi "Cvećara 2" imao je i izvršni direktor Ministarstva odbrane u doba dok je ministar bio Prvoslav Davinić penzionisani general Slobodan Kosovac. On je, kako je to avgusta 2005. objavio B92, u jednom trenutku raspolagao sa čak tri vojna stana, čija je ukupna površina dovoljna za rešavanje stambenog pitanja čak šest četvoročlanih porodica. U izveštaju nadležnih organa Ministarstva odbrane iz jula 2005, navodi se da je general Kosovac time grubo povredio zakon i stekao protivpravnu korist.\nMeđu generalima koji su se uselili u "Cvećaru 2" bili su i Ivan Đokić (nekadašnji pomoćnik ministra odbrane, smenjen 2002. zbog afere izvoza oružja u zemlje pod embargom UN), zatim Svetislav Ristić (bivši zamenik ministra odbrane), Jugoslav Kodžopeljić, Jovan Milovanović i drugi.\nProcenjeno je da bi za rešavanje stambenog pitanja oko 20.000 oficira bilo potrebno oko milijardu evra, do kojih bi se došlo uglavnom prodajom vojne imovine. A viškovi vojne imovine procenjeni su na oko milijardu dolara. Jednu od najozbiljnijih procena vojnih nepokretnosti izvršio je Ekonomski institut u Beogradu u studiji čiju je izradu finansirala grčka vlada u okviru Helenik programa. Tada je utvrđeno da viškovi nepokretnosti i zemljišta imaju komercijalnu vrednost od oko 956 miliona evra. Ta cifra za oko 60 miliona evra premašuje ukupna sredstva potrebna za pribavljanje više od 13.000 novih stambenih jedinica i kreditiranje poboljšanja uslova stanovanja u oko osam hiljada stanova koji vojna lica već koriste.\nMeđutim, iako je ambiciozno najavljivano da će se Vojska do kraja ove godine rešiti viška imovine, dinamika prodaje je znatno sporija, a interesovanje manje od očekivanog, pa se i tenderi raspisuju nekoliko puta za jedan te isti objekat.\tD. StevanovićM. R. Petrović\tobjavljeno: 13.07.2007.


O Poglavlju 11 – Poljoprivreda i ruralni razvoj | Nacionalni konvent o Evropskoj uniji\nO Poglavlju 11 - Poljoprivreda i ruralni razvoj\nO Poglavlju 11 – Poljoprivreda i ruralni razvoj\nZajednička poljoprivredna politika EU jedna je od najznačajnijih oblasti, kako u pogledu broja propisa koji regulišu ovu oblast, tako i u pogledu udela poljoprivrednog budžeta u ukupnom budžetu Evropske unije. Naime, veličina budžeta Zajedničke poljoprivredne politike je veoma visoka i iznosi nešto manje od 40% ukupnog budžeta EU.\nGlavni cilj Zajedničke poljoprivredne politike je da se obezbedi stabilno snabdevanje tržišta poljoprivrednim proizvodima po pristupačnim cenama što, sa druge strane, znači odgovarajući prihod za poljoprivredne proizvođače. Ono što predstavlja poseban izazov u procesu pregovora za Republiku Srbiju jeste što se očekuju izvesne promene u okviru reformisane Zajedničke poljoprivredne politike EU za period 2014–2020, kojima će administracija Srbije morati da se prilagođava „u hodu“. Pravne tekovine u oblasti poljoprivredne politike pregovaraće se u više potpoglavlja. Okosnicu poljoprivredne politike EU čini podela na dva stuba. Prvi stub čine direktna plaćanja i tržišne intervencije, dok se drugi stub odnosi na politiku ruralnog razvoja.\nDirektna plaćanja podrazumevaju da, uz poštovanje određenih uslova (očuvanje životne sredine i zdravlja ljudi, bezbednost hrane, poštovanje dobrobiti životinja, održavanje zemljišta u dobrom stanju), poljoprivrednici dobijaju podsticaje bez obzira na to kojom se vrstom proizvodnje bave. Ovi podsticaji imaju za cilj da obezbede stabilan prihod bez obzira na tržišnu nestalnost i finansiraju se iz Evropskog garantnog poljoprivrednog fonda, kao i tržišne intervencije. Tržišne intervencije se odnose na interventni otkup i druge oblike povlačenja proizvoda sa tržišta, podršku proizvodnji određenih proizvoda, sistem kvota (mleko i šećer), podršku proizvođačkim organizacijama (u sektoru voćarstva i povrtarstva). Neophodno je podvući da u ovoj oblasti, kao i u oblasti direktnih plaćanja, država članica ne može imati svoje nacionalne mere, već je u pitanju politika na nivou Evropske unije. Ruralni razvoj obuhvata mere koje su neophodne za razvoj aktivnosti u ruralnim oblastima, a koje doprinose jačanju konkurentnosti poljoprivrede i šumarstva, poboljšanju biodiverziteta ruralnih područja, unapređenju kvaliteta života, kao i mere za podsticanje diverzifi kacije ruralne ekonomije. Sredstva za ove mere obezbeđuju se iz Evropskog fonda za ruralni razvoj.\nZa otvaranje pregovora u ovom poglavlju Srbiji su postavljena dva merila:\n1. Srbija treba da predstavi Komisiji akcioni plan koji će služiti kao osnova za prenošenje, sprovođenje i primenu pravnih tekovina Evropske unije u oblasti poljoprivrede i ruralnog razvoja. Ovaj akcioni plan će, između ostalog, obuhvatati i razvoj relevantnih administrativnih kapaciteta, procenu zahtevanih resursa, kao i razvoj Integrisanog administrativnog i kontrolnog sistema radi pripreme za upravljanje i kontrole poljoprivrednih plaćanja.\n2. Srbija treba da dostavi Komisiji zahtev za poveravanje poslova u vezi sa sprovođenjem budžeta za IPARD II, u skladu sa odredbama Sprovedbene uredbe Komisije 447/2014.\nRezultat usklađivanja Republike Srbije sa propisima Evropske unije u oblasti poljoprivrede i ruralnog razvoja biće pristup tržištu EU sa preko 500 miliona potrošača, uređenost proizvodnje, prerade i prodaje poljoprivrednih proizvoda na zajedničkom tržištu, kao i sa trećim zemljama. Članstvo u Evropskoj uniji omogućiće poljoprivrednicima korišćenje sredstava iz fondova za poljoprivredu i ruralni razvoj, poboljšati kvalitet proizvoda i samim tim znatno povećati njihovu konkurentnost na tržištu EU. Zbog svega navedenog, pregovori u oblasti poljoprivrede i ruralnog razvoja biće izuzetno zahtevni.


Ambasadorica Švicarske u BiH, Andrea Rauber Saxer posjetila Ministarstvo civilnih poslova\nAmbasadorica Švicarske u BiH, Andrea Rauber Saxer ...\nMinistrica civilnih poslova Bosne i Hercegovine Ankica Gudeljević razgovarala je jučer u Sarajevu sa ambasadoricom Švicarske u Bosni i Hercegovini Andreom Rauber Saxer o saradnji dvije zemlje u oblastima: zdravstva, obrazovanja, zapošljavanja, mladih i deminiranja.\nAmbasadorica Saxer je informirala ministricu Gudeljević o dosadašnjim ulaganjima Švicarske kako kroz finansijska sredstva, lijekove tako i druge oblike podrške namijenjene stanovnicima BiH kako bi lakše nadišli neočekivani izazov nastao pandemijom koronavirusa. Istakla je i da su brojne švicarske kompanije investirale u BiH te čestitala ministrici Gudeljević na uspješnom koordiniranju aktivnosti u prethodnom periodu posebno imajući u vidu da je zdravstvo na entitetskim nivoima čime je uloga Ministarstva civilnih poslova bila jača i snažnija.\nMinistrica Gudeljević je naglasila da je osjećaj straha i izloženosti zarazi bio podjednako prisutan kod svih stanovnika BiH što je doprinijelo međusobnom zbližavanju koje je rezultiralo držanjem pandemije pod kontrolom te naglasila da sa ovim iskustvom BiH može spremno dočekati i eventualni drugi talas.\nAmbasadorica Saxer je ukratko izložila tri značajna projekta koja se trenutno realiziraju u BiH a koji se odnose na mentalno zdravlje, jačanje sestrinstva i smanjenje rizika od neprenosivih bolesti s akcentom na posljedice pasivnog pušenja duhanskih proizvoda.\nGovoreći o mladima i zapošljavanju mladih obje sagovornice su istakle nužnost reforme obrazovnog sistema i orijentiranje ka obrazovanju koje će omogućiti državi BiH da obrazuje sposobne, i stručne kadrove spremne za tržište rada. Ministrica Gudeljević je naglasila da je već pokrenula prve virtuelne susrete sa nadležnim ministarstvima koja su nadležna za mlade i da su intencije njenog daljeg rada okrenute ka jačanju uloge, pozicije i obrazovanja mladih u BiH.\nI konačno, govoreći o deminiranju u BiH, ambasadorica Saxer je izrazila žaljenje što su procesi deminiranja kasnili u proteklom periodu, ali nakon što je dobila informaciju da je konačno imenovana nova Komisija za deminiranje koja je već održala i prvi sastanak, izrazila je nadu da će sada punim zamahom svi poslovi u ovom rizičnom i važnom polju biti pokrenuti.


Obilježen Svjetski dan borbe protiv dijabetesa | Dom zdravlja Podgorica\nDom zdravlja Podgorica, u saradnji sa Udruženjem domova zdravlja Crne Gore i Domom zdravlja Danilovgrad, brojnim aktivnostima obilježio je 14.novembar-Svjetski dan borbe protiv dijabetesa.\nU saradnji sa farmaceutskom kompanijom “Sanofi”, a pod pokroviteljstvom Ministarstva zdravlja održan je simpozijum na temu: Zdrav život i dijabetes, gdje su za izabrane doktore predavanja održali dr Nebojša Kavarić, direktor Doma zdravlja Podgorica, dr Mira Samardžić, specijalista endokrinolog u Institutu za bolesti djece KCCG i dr Sreten Kavarić, direktor Interne klinike KCCG.\nTokom cijelog dana u tržnim centrima Delta i Gintaš ljekarski timovi Doma zdravlja Podgorica i Doma zdravlja Danilovgrad građanima su mjerili nivo šećera u krvi, krvni pritisak, davali savjete i osnovne informacije o bolesti i dijeliti zdravstveno-edukativni materijal. Posjećenost je bila izuzetno velika, tako da je u tržnom centru Delta oko 200 građana, a u tržnom centru Gintaš preko 350 građana izmjerilo nivo šećera u krvi i krvni pritisak.\nTakođe, tokom cijelog dana u svim objektima Doma zdravlja Podgorica i Doma zdravlja Danilovgrad svim zainteresovanim građanima mjerio se nivo šećera u krvi, krvni pritisak i dijelio zdravstveno-edukativni materijal o dijabetesu.\nU KIC Budo Tomović, održan je stručni skup na temu : Dijabetes kuda dalje”, na kojem su učesnici bili dr Valentina Kalinić, dr Ivan Milašević, dr Sreten Kavarić, dr Nebojša Kavarić, dr Snežana Vujošević i Stefan Pižurica.


Misija Međunarodne organizacije za migracije – Agencije UN-a za migracije i Regionalno predstavništvo Visokog komesarijata UN-a za izbjeglice za jugoistočnu Evropu su dana 11.05.2017. godine u hotelu „Holiday“ u Sarajevu organizovali sastanak na kome je predstavljen Globalni sporazum o migracijama.\nKonsultacije o ovom sporazumu su započele u Bosni i Hercegovini na skupu koji je okupio predstavnike vlasti, nevladinog sektora, akademske zajednice i privatnog sektora i prvi je u nizu planiranih sastanaka koji će biti organizovani za područje zapadnog Balkana. Ispred Društva Crvenog krsta/križa Bosne i Hercegovine (DCK BiH) sastanku je prisustvovala g-đica Žaklina Ninković, koordinator za međunarodnu saradnju i asistent glavnog tajnika.\nUnapređenje koordinacije o migracijama, utvrđivanje principa, obaveza i zajedničkih stavova te okvira za sveobuhvatnu međunarodnu saradnju o pitanju migranata i mobilnosti ljudi namjera je Globalnog sporazuma za sigurne, organizovane i regularne migracije, koji bi trebalo da bude usvojen naredne godine. Usvajanje Globalnog sporazuma o migracijama je definisano Njujorškom deklaracijom o izbjeglicama i migrantima koju su članice UN-a usvojile u septembru 2016. godine.\nTom prilikom prisutnim su se obratili rezidentni koordinator UN-a u BiH g-đa Sezin Sinanoglu, ministar sigurnosti BiH gosp. Dragan Mektić, ministar za ljudska prava i izbjeglice BiH g-đa Semiha Borovac, subregionalni koordinator Međunarodne organizacije za migracije za zapadni Balkan Peter Van der Auweraert, regionalni predstavnik UNHCR-a za jugoistočnu Evropu g-đa Anne-Christine Eriksson, a zatim je više informacija o Globalnom sporazumu o migracijama predstavila g-đa Francesca Bonelli ispred UNHCR-a za BiH.\nMinistar sigurnosti BiH gosp. Dragan Mektić je posebno naglasio da se migracije mogu posmatrati i sa pozitivnog aspekta, kao nešto što globalno može koristiti čovječanstvu, a ministar za ljudska prava i izbjeglice BiH g-đa Semiha Borovac je potvrdila da BiH podržava usvajanje Globalnog sporazuma o migracijama.\nKako je na sastanku istaknuto BiH i zapadni Balkan imaju značajna iskustva u oblasti migracija (interno raseljene osobe uslijed rata, elementarnih nepogoda…), koja mogu biti korisna u razgovorima na svjetskom nivou o ovoj temi.


Agrounik - Net Magazin\nPREDSTAVLJAMO USPEŠNE KOMPANIJE AGROUNIK\nPriznati i poštovani u svetu\nProfesor dr. Snežana Đorđević i njen sin Uroš koji vode ovu firmu zajedno su nominovani za nagradu namenjenu najboljem preduzetniku godine\nKompanija Agrounik bavi se istraživanjima u oblasti biotehnologije, proizvodnje, distribucije i prodajom mikrobioloških preparata sa primenom u poljoprivrednoj proizvodnji. Kompaniju je osnovala je prof. dr Snežana Đorđević koja danas vodi ovu firmu zajedno sa svojim sinom Urošem Đorđevićem. U okviru kompanije Agrounik, osnovana je ćerka firma Biounik kao R&D sektor, sa ciljem razvoja inovativnih proizvoda i aktivnih materija, uz učešće na domaćim i međunarodnim naučno - istraživačkim projektima.\nU svom proizvodnom asortimanu, Agrounik ima 15 registrovanih proizvoda zaštićenih patentom, koji se primenjuju kao biofertilizatori za tretman zemljišta, semena i folijarnu prehranu, kao i inokulanti za pripremu silaže i prečišćavanje otpadnih voda. Danas, kompanija ima 32 zaposlenih i predstavništva u tri države u okruženju: Bosni i Hercegovini, Hrvatskoj i Makedoniji. Takođe, kompanija izvozi na tržišta Bugarske, Slovenije i Grčke, dok je u Rusiji registracija proizvoda u postupku. Vizija kompanije Agrounik je da postane regionalni lider u istraživanju, razvoju, proizvodnji, distribuciji i prodaji mikrobioloških preparata na bazi mikroorganizama i njihovih metabolita.\nO aktuelnom trenutku ove uzorne kompanije razgovarali smo sa gospodinom Urošem Đorđevićem, izvršnim direktorom.\n* Poštovani gospodine Đorđeviću, kompanija Agrounik izgradila je zavidnu reputaciju. Kada se sada osvrnete na put koji ste prešli, šta biste izdvojili kao ono čime se najviše ponosite?\n-Prvobitna ideja, a kasnije i misija kompanije Agrounik koju i dan danas sledimo jeste povezivanje nauke i prakse. Svedoci smo da veliki broj naučnih radova sa praktičnom primenom, kao i patenata ostane u fiokama i samo u časopisima. Naša misija je da uz pomoć naučnih saznanja i praktičnih isptivanja dođemo do proizvoda koji će biti komercijalizovani. Najviše se ponosimo našim prvim brendom Slavol, organskim mikrobiološkim đubrivom, koji predstavlja novost u poljoprivredi Srbije kada je u pitanju oblast ishrane bilja. Ponosimo se na rezultate koje Slavol postigao u poljoprivrednoj proizvodnji i na zadovoljne potrošače koji ga verno kupuju već 12 godina. Sa druge strane, u skladu sa našom misijom razvili smo još 13 proizvoda u međuvremenu u okviru našeg R&D sektora i plasirali ih na tržište. Takodje, ponosni smo na odobrena dva projekta od strane Fonda za inovacionu delatnost revidiranu od strane Svetske banke i Evropske komisije, što je još jedna potvrda smo aktuelni i u svetu.\nSnežana Đorđević Uroš Đorđević\n-Kvalitetan proizvod, posvećenost ljudima, hrabrost i preduzimljivost bih istakao kao ključne faktore uspeha. Kada imate proizvod koji je dodatna vrednost kupcu, odnosno rešava problem ili doprinosi da kupac zaradi, što je bio naš slučaj, u velikoj ste prednosti u pohodu na osvajanje tržišta. Edukacjiom i razvojem zaposlenih množite brzinu i volumen stvaranja vrednosti na tržištu. Posvećenost vašim kupcima i krajnjim potrošačima Vam pomaže da održite poziciju koju na tom putu postignete. Hrabrost Vam je potrebna da rizikujete i donosite prave odluke, dok je preduzimljivost bitna da ih sprovodite u delo.\n* Gospođa Snežana Đorđević i Vi zajedno ste nominovani za nagradu PREDUZETNIK GODINE koju uručuje kompanija EY (Ernst & Young). Šta za Vas znači ovo priznanje?\n-Smatram da je veliki uspeh biti u najužem izboru za ovako prestižno i globalno priznanje. Konkurencija je jaka, proces selekcije baziran na finanisjskim rezultatima i strategijama pojedinačnih kompanija. Samim tim nam je i čast da učestvujemo. Za Agrounik nagrada bi značila da je na pravom putu i da je naša misija i vizija prepoznata od strane strucnog žirija i promovisana u široj javnosti. Za mene lično, velika motivacija za sprovođenje naše vizije u delo sa timom Agrounika.\n-Biznisu je potrebna pravna sigurnost, kao i politička i ekonomska predvidivost da bi mogao kontinuirano da se razvija. Trenutno ove dve karakteristike nisu jača strana poslovanja u Srbiji, a i u regionu. Potrebno je preduzeti određene mere u makroekonomskoj politici kako bi preduzetništvo i razvoj domaćeg biznisa uticali na našu ekonomiju. Mere za poboljšanje koje bih predložio su svakako redukcija poreskih nameta za zapošljavanje i prihode, što utiče na smanjenje sive ekonomije. Zatim, subvencionisanje preduztnika i “startupova” u vidu kreditiranja projekata, ideja i inovacija, odnosno kreiranje platforme gde bi Preduzetnik zaista imao osnovu za razvoj svoje ideje, a ne da razmišlja o hipoteci za stan kako bi krenuo u realizaciju svoje ideje. Daću primer Fonda za inovacionu delatnost koji kroz stroge mere kontrole Svetske banke i vrlo praktičnu edukaciju prvilači i vodi inovatore u Srbiji ka sredstvima koje omogućavaju razvoj konkurentnosti naše privrede. Pravni sistem kao preduslov svega gore navedenog je prioritet kako bi Preduzetnik ili kompanija imala zaštitu kapitala.\n-Mladim ljudim preporučujem da investiraju vreme u znanje, koje je danas veoma dostupno, da traže mentore koji će im skratiti put od knjige do prakse i da se kreću među ljudima koji su bitni za razvoj u željenoj oblasti – zaključuje Uroš Đorđević u razgovoru za Net Magazin.


Srbija menja status Srpsko-ruskog humanitarnog centra u Nišu – puzajuće ukidanje – SLOBODNA VOJVODINA\nIz Vlade Srbije koja je u tehničkom mandatu nismo, međutim, dobili bilo kakvu zvaničnu informaciju o SRHC. Nismo dobili odgovor na pitanje kakvi su planovi u vezi sa radom Centra, šta bi podrazumevala promena statusa, da li je planirano njegovo ukidanje i da li će Vlada Srbije odgovoriti na zahteve da rad Centra bude transparentniji. Na naša pitanja nije odgovorilo ni Ministarstvo unutrašnjih poslova, kao ni nadležni u SRHC.\nSRHC, koji je osnovan 2012. godine s ciljem da pomaže u slučaju elementarnih nepogoda i vanrednih situacija, od početka prate kontroverze, kao i optužbe, mahom sa zapada, da je reč o prikrivenom ruskom obaveštajnom centru i pokušaju da se u Srbiji uspostavi ruska vojna baza. Uporedo sa tim, javljaju se i zahtevi da SRHC bude ukinut, koji su zbog rata u Ukrajini ponovo intenzivirani. Poslednje poruke stigle su iz Evropskog parlamenta (EP) i to u predlogu rezolucije o Srbiji, u kojoj se od naše zemlje traži da prekine “svaku vojnu saradnju s Rusijom, poput regionalnog humanitarnog centra u Nišu”. Slični zahtevi dolaze i iz srpske opozicije, ali i pojedinaca u vladajućoj koaliciji.\n“Takav zahtev, poslednično, u kontekstu odluka evropskih institucija i ne postoji, iako su se pozivi čuli od pojedinaca u EP”, kaže Novaković. Ali, kako dodaje, zatvaranje ili promena statusa Centra bio bi gest dobre volje prema EU, odnosno zapadu.\n“Centar je sve vreme bio u senci tih previranja izmedju Rusije i zapada. Tu i tamo je bilo obuka za vatrogasce, ali, ironično, avioni ruskog Ministarstva za vanredne situacije obavili su više letova za gašenje požara pre formiranja Centra nego nakon što je formiran”, podseća Radić u izjavi za Demostat.\nOn odbacuje spekulacije da je Centar nekakva vojna baza Rusije, navodeći da je vojska formalna organizacija koja zahteva jedinice, koje bi se “neizostavno videle”. S druge strane, komentarišući spekulacije da se radi o ruskom obaveštajnom centru, Radić navodi da bi to u teoriji bilo moguće, ali da se takve tvrdnje ne mogu iznositi paušalno i bez dokaza.\n“Međutim, procena je da bezbednosni i politički problem koji je nastao sa Evropskom unijom i zapadom prevazilazi direktnu korist od aktivnosti Centra i saradnje sa Rusijom u tom kontekstu”, kaže Radić.\n“U Srbiji smo i ovog vikenda imali poplave, šta su radili, gde su da pomognu? Čak i ako su pomagali posle poplava 2014. godine, kada se ta pomoć uporedi sa onom koju smo dobili od EU i SAD, to je mizerno”, rekao je Šormaz, koji inače veruje da Srbija mora da uvede sankcije Rusiji i u potpunosti uskadi spoljnu politiku sa politikom EU.\n“To je jedna odluka vlade, oni se pakuju i odlaze kući, gde im je i mesto”, zaključuje Šormaz.\nSRHC je početkom godine dobio još jednu parcelu na korišćenje od grada Niša, na kojoj će, prema najavama iz Centra, biti postavljeni najsavremeniji trenažeri koji će biti dopremljeni iz Rusije. Parcela se nalazi pored samog objekta, koji je inače smešten blizu aerodroma “Konstantin Veliki”. Najavljeno širenje Centra poklapa se sa sa nedavnom izjavom ministra za civilnu zaštitu Rusije da će ta zemlja nastaviti da razvija objekat u Nišu. Iako smo predstavnike SRHC pitali šta to zapravo znači i na koji način će se Centar razvijati, kao i da li imaju informaciju da Vlada Srbije planira promenu statusa, odgovore nismo dobili. Nema ni odgovora na pitanja koje aktivnosti je centar obavljao ove godine i kako komentarišu spekulacije da njihov rad nije transparentan i da služe kao obaveštajna, pa čak i vojna baza Rusije.\nCentar u Nišu od 2014. čeka diplomatski status, a upravo je taj zahtev ruske strane doveo do tenzija i diplomatskih prepucavanja Rusije i SAD o pravoj nameni SRHC i podgrejao spekulacije da se zaposleni bave “špijunskim poslovima”. Naime, visoki zvaničnik Stejt departmenta zadužen za Evropu i Evroaziju Brajan Hojt Ji je 2017. godine izrazio zabrinutost da bi centar mogao da postane “špijunski” i da bi Srbija, ukoliko dodeli diplomatski status, mogla da izgubi kontrolu nad jednim delom svoje teritorije. Rusija je tada odgovorila da su optužbe apsurdne i u skladu sa američkom hladnoratovskom tradicijom. Pa ipak, SRHC do danas nije dobio specijalan status i imunitet za svoje predstavnike, zbog, kako su ranije srpski zvaničnici govorili, snažnih pritisaka sa zapada. Nije do kraja jasno šta bi diplomatski status podrazumevao, ali su mediji spekulisali da bi se odnosio na imunitet od krivičnih dela za osoblje centra, ali i na tranzit robe, koja bi bez kontrole prolazila kroz Srbiju.\nIvana Petronijević Terzić\nRelated Topics:RusijaSrbijasrpsko - ruski humanitarni centar\nRuski novinar Muratov prodao Nobelovu medalju na aukciji za 103.5 milions dolara


Časopis Industrija :: Strategija industrijske politike\n12.06.2019 Komentari: 0\nU organizaciji PKS i Ministarstva privrede Srbije održan je 12. javno-privatni dijalog u okviru procesa izrade nove Strategije industrijske politike Republike Srbije koju pokreće Vlada Srbije.\nPrivreda je kroz proces javno-privatnog dijaloga na samom početku uključena u izradu strategije, čime je napravljen veliki iskorak i omogućeno poslovnoj zajednici da aktivno učestvuje u kreiranju mera, propisa i politika važnih za poslovanje.\n"Celim procesom javno-privatnog dijaloga u kontekstu nove industrijske politike Srbije napravili smo veliki iskorak prilikom izrade same strategije, gde se privreda pita na početku, a ne na samom kraju procesa.\nNa ovaj način data je mogućnost poslovnoj zajednici da aktivno učestvuju u kreiranju mera i politika države, koje najviše imaju efekat na poslovanje privrede" rekao je Mihailo Vesović, direktor Sektora za strateške analize, analitiku, usluge, servise i pakete proizvoda PKS.\nSam proces je od izuzetnog značaja za poboljšanje industrijske konkurentnosti, održivog rasta i razvoja ekonomije, kao i novog zapošljavanja u Republici Srbiji.\nNa skupu su analizirane strateške teme u oblasti industrijskog razvoja u narednom periodu: osnaživanje ljudskih resursa, digitalizacija i inovativnost, investicije i međunarodno poslovanje, životna sredina i cirkularna ekonomija.\nKompanije koje su učestvovale u radu foruma su svojim znanjem i iskustvom doprinele kvalitetu procesa, izradi i realizaciji strategije.\nIzrada strategije će preporučiti mere, instrumente i akcioni plan za prevazilaženje barijera i aktiviranje potencijala koji su identifikovani kroz javno-privatni dijalog i stručne analize ekspertskog tima.\nU uvodnom obraćanju učesnicima dijaloga obratili su se i Tamara Ivković, direktor RPK Braničevskog i Podunavskog upravnog okruga, Snežana Nikolić, Open Regional Fund (ORF) - Foreign Trade Promotion, Project Manager i Slobodan Mijailovć iz konsultantske kuće Peterhof.\nNa jučerašnjem skupu učestvovale su kompanije iz braničevskog, sremskog, podunavskog okruga, kao i firme iz Beograda.


Osnovci talentovani za glumu dobili svoje odeljenje\nRepertoar bioskopa Cine Grand od 21. do 27. oktobra\nPrvi Sajam automobila u Delta Planetu od 22. do 29. oktobra\nDečiji šahovski klub “OSNOVAC” – POBEDNIK LIGE CENTRALNE SRBIJE JUG 2021!\nHor NCPD „Branko“ učestvuje na prestižnom BEMUS-u\nLegenda jugoslovenskog fudbala Dragan Pantelić izgubio bitku sa koronom\nPočetak/Obrazovanje/Osnovci talentovani za glumu dobili svoje odeljenje\nPRVA NIŠKA GIMNAZIJA STEVAN SREMAC UPISUJE NOVO SPECIJALIZOVANO ODELJENJE\nMiloš Janković30. marta 2021.\nfoto: Gimnazija "Stevan Sremac"\nPrva niška gimnazija „Stevan Sremac“ upisuje novo specijalizovano odeljenje – odeljenje za scensku i audio-vizuelnu umetnost. Pored filološkog, bilingvalno-nemačkog i specijalizovanog odeljenja za istoriju i geografiju, ovo je četvrto specijalizovano odeljenje za talentovane učenike u našoj školi.\n“Tako, osnovci, mali maturanti, koji se uveliko spremaju za upis u srednju školu a talentovani su za glumu, režiju, filmsku i pozorišnu umetnost, scenografiju, montažu, fotografiju, muzičku umetnost, horsko pevanje, mogu da konkurišu za upis u novo specijalizovano odeljenje koje otvara Prva niška gimnazija „Stevan Sremac““, kaže profesorka Zorica Milenković iz Tima za promociju Prve niške gimnazije Stevan Sremac.\nSvoju kreativnost i talenat učenici će naročito razvijati na časovima specijalizovanih predmeta, kao što su Scenske umetnosti i Audio-vizuelne umetnosti.\nfoto: Gimnazija „Stevan Sremac“\n“Ovi predmeti se sastoje iz velikog broja praktičnih vežbi na kojima će usavršavati svoje umetničke veštine koje će kasnije koristiti tokom daljeg školovanja i karijere”,dodaju u ovoj niškoj gimnaziji.\nPrijavljivanje za prijemni ispit potreban za upis u odeljenje za učenike sa posebnim sposobnostima za scensku i audio-vizuelnu umetnost trajaće od 12. do 16. aprila.\nPrijemni ispit za upis u odeljenje za učenike sa posebnim sposobnostima za scensku i audio-vizuelnu umetnost sastoji se od testa iz opšte kulture.Test sadrži pitanja iz predmeta Srpski jezik i književnost, Istorija, Likovna kultura i Muzička kultura. Na sajtu gimnazije nalazi se i primerak testa sa prijemnog ispita iz prošle godine tako da kandidati mogu da vide kako test izgleda i adekvatno se pripreme.\nPolaganje prijemnog ispita za odeljenje za učenike sa posebnim sposobnostima za scensku i audio-vizuelnu umetnost je 16. maja 2021. godine.\nBesplatna pripremna nastava za polaganje prijemnih ispita, kao i konsultacije sa profesorima, biće izvedene u aprilu.\nPrijavljivanje za pripremnu nastavu vrši se preko mejl adrese: pripremnanastavapngss@gmail.com.\ngimnazija Stevan Sremac specijalizovana odeljenja talentovani učenici\nSMANJI PLASTIČNO: Srednjoškolci prikupljaju plastičnu ambalažu\nUčenice “Sremca” osvojile tri prva mesta na državnom takmičenju iz istorije\nTrening za razvoj organizacionih veština učenika okupiće srednjoškolce sa juga Srbije\nPočeli prijemni ispiti za specijalizovane gimnazije i odeljenja, muzičke i umetničke škole\nUčenici i nastavnici Gimnazije “9.maj” na studijskom putovanju u Poljskoj\nLola na Legendarni fudbaler Pantelić u teškom stanju, priključen na respirator\nGojko iz Vrežinu na Sindikalci „Gorice“ oslobođeni krivice. Poručuju – sada je red da rukovodstvo dokaže „svoju nevinost“\nM. Petrović na Sindikalci „Gorice“ oslobođeni krivice. Poručuju – sada je red da rukovodstvo dokaže „svoju nevinost“


Vučić sa Mogerini u četiri oka\nMondo\t24.06.2018 17:42\nPredsednik Srbije Aleksandar Vučić sastao se sa Hašimom Tačijem u Briselu, uz prisustvo i šefice EU diplomatije Federike Mogerini. U toku sastanak Mogerinijeve i Vučića.\nU toku je sastanak u četiri oka Vučića i Mogerinijeve, posle čega je moguć sastanak Vučića i Tačija nasamo, a zatim ponovo trojni sastanak, javlja RTS.\nPre trilateralnog sastanka koji je počeo oko 16.30 Mogerini je oko 40 minuta razgovarala sa Vučićem, a potom i Hašimom Tačijem.\nJoš ranije su u Evropskoj diplomatskoj službi najavili da će Visoka predstavnica i dva predsednika na današnjem sastanku nastaviti rad na fazi dijaloga koja je posvećena sveobuhvatnoj normalizaciji, razmotrti postojeće sporazume, informisati se o postignumo do sad i razgovarati o novim koracima u pogledu intenzivnog perioda koji predstoji.\nUoči sastanka predsednik Srbije je rekao da nema prevelika očekivanja, ali da je reč o prilici da se iznesu i zastupaju interesi Srbije i spremnost Beograda za kompromis.\nRazgovorima je prethodio tehnički dijalog Beograda i Prištine.\nPoslednji put razgovori na tehničkom nivou su vođeni sredinom marta kada nije bilo napretka\nTAČI: KONAČAN DOGOVOR - MART 2019?\nKosovski predsednik Hašim Tači tvrdi da današnji sastanak u Briselu označava početak poslednje faze dijaloga o normalizaciji odnosa između Beograda i Prištine.\n"Želim da se zahvalim EU na ulozi lidera u ovom procesu, ali i podršci SAD", rekao je Tači novinarima pred početak sastanka sa sa predsednikom Srbije Aleksandrom Vučićem i šeficom EU diplomatije Federikom Mogerini.\n"Period zamrznutog konflikta, ukoliko ne postignemo dogovor, može da ima nepovratne posledice na budućnost", kaže on.\nTačije izjavio danas da bi konačni dogovor između Beograda i Prištine trebalo da bude postignut najkasnije do kraja marta sledeće godine.\nTači je to rekao za Dojče vele neposredno pred sastanak sa delegacijom Srbije, u okviru nastavka političkog dijaloga na najvišem nivou.\nOn je takođe poručio da se platforma Prištine u novoj fazi pregovora o sveobuhvatnom rešenju za normalizaciju odnosa Beograda i Prištine ne zasniva na podeli, niti na razmeni teritorija.\nNormalizacija odnosa je "jedini siguran put" i treba da se zasniva, istakao je Tači za DW, na priznanju nezavisnosti Kosova i punom poštovanju prava Srba.\n1. Pitajte cara Lazara , ako vam on prizna kosovo kao "kvazi drzavu"


Sve bolji srpsko–izraelski odnosi: Svečanost povodom inauguracije počasnog konzula Srbije Aleksandra Nikolića - Centar za evroatlantske studije - CEAS\nNa ceremoniji u Ministarstvu spoljnih poslova Izraela je inaugurisan počasni konzul Srbija Aleksandar Nikolić. Tim povodom na svečanosti je šef državnog protokola Meron Reuven pročitao ekzekvaturu predsednika Izraela Reuvena Rivlina,a njegova ekselencija ambasador Srbije u Tel-Avivu Milutin Stanojević, patentno pismo prvog potpredsednika Vlade i ministra spoljnih poslova Ivice Dačića.\nSedište Konzulata će biti u Berševi, glavnom gradu Južnog,inače najvećeg izraelskog distrikta. Pored zamenika generalnog direktora MSP za Evroaziju i Balkan, Geri Korena, dekana konzulskog kora Gad Propera i ambasadora Stanojevića, Nikoliću je poželeo uspeh u radu i Avigdor Liberman predsednik parlamentarne partije „Izrael naš dom“ i bivši ministar odbrane i spoljnih poslova.\nLiberman je istakao da je Nikolić jedan od najeminentnijih eksperata bilaterale, kao i konstelacije na prostoru bivše Jugoslavije u Izraelu, te izrazio uverenje da će ovo imenovanje biti dodatni impuls dobrim odnosima dveju zemalja.On se interesovao za predstojeće učešće predsednika Srbije Aleksandra Vučića na Svetskom forumu o secćanju na Holokaust u Jerusalimu, kojim cće 22. i 23. januara biti obeležena 75. godišnjica oslobađanja koncentracionog logora Aušvic-Birkenau.\nLiberman duboko ceni istorijsku ulogu srpskog naroda u borbi protiv nacizma i fašizma, svrstavajući ga na vidno mesto opiranja sve brutalnijim pojavama istorijskog revizionizma širom Evrope. Kao što je poznato Liberman je u svojstvu ministra spoljnih poslova, u presudnim godinama, uspeo da se odupre pritiscima za priznavanje tzv. Republike Kosova, te je inicirao ukidanje viza nosiocima nacionalnih pasoša Republike Srbije.\nSARADNjA SA MATICOM I ARHIVOM VOJVODINE\nU SVOJOJ besedi konzuul Nikolić je podsetio na Sporazum o slobodnoj trgovini, potpisan 2006. godine kojim su otklonjene carinske dažbine.On je najavio i projekat dogovoren sa predsednikom Matice srpske u Novom Sadu prof dr Draganom Stanićem, direktorom Arhiva Vojvodine, dr Nebojšom Kuzmanovićem i dr Krinkom Vidaković Petrov.Reč je o svečanosti posvećenoj rodonačelniku jugoslovenske hispanistike, dr Kalmiju Baruhu.


Potpredsednik Vlade Republike Srbije i ministar unutrašnjih poslova dr Nebojša Stefanović prisustvovao je danas obeležavanju jubileja Udruženja penzionera Ministarstva unutrašnjih poslova, koje je osnovano pre 30 godina.\nMinistar Stefanović se zahvalio predstavnicima udruženja na pomoći i savetima i rekao da je sa njima razgovarao i o tome šta je potrebno učiniti za penzionere koji su radili i svoju karijeru završili u Ministarstvu.\n„Kako da ogromno iskustvo koje vi imate ne zaboravimo i prenesemo na mlade policijske službenike, koji tek sada svoje prve korake čine u policiji i koji bi trebali da čuju sve ono što ste uradili, sve one dobre rezultate i aktivnosti kojima je načinjen jedan čvrst i stabilan sistem bezbednosti Republike Srbije“, rekao je Stefanović.\n„Moram da naglasim da penzioneri policije imaju veoma važnu ulogu u predavanjima učenicima četvrtog i šestog razreda koja se odvija u osam nastavnih celina.To je bio dobar primer, jedan od mnogih, koje ćemo zajedno raditi. Da svako od vas, ko to želi, postane deo tima koji pomaže i građanima, da shvate koliko je važno iskustvo koje imate“, naglasio je Stefanović.\n„Hoćemo da Srbija bude bezbednija i sigurnija nego što je danas i da vas uključimo u obuke, edukacije, kao i kroz Kriminalističko - policijsku akademiju i ove projekte koje radimo u školama. Želim da naša deca dobiju informaciju iz prve ruke, da čuju informaciju od nekog ko je to zaista radio, a ne samo čitao o tome i da naša deca nauče koliko je važno da poštuju i starije generacije“, istakao je ministar.


'Jokić deluje letargično i van forme' VIDEO\nIzvor: B92, 08.Nov.2019, 18:53\n"Jokić deluje letargično i van forme" VIDEO\nDžejlen Rouz, nekadašnji NBA košarkaš, prilično je razočaran početkom sezone Nikole Jokića.\nRouz je pre početka takmičarske godine mnogo hvalio srpskog košarkaša, međutim sada je morao da ga iskritikuje zbog nešto lošijih mečeva.\nJokić je prethodne sezone bio četvrti u glasanju za najkorisnijeg igrača, ove se očekivalo da napravi korak napred, ali to se ne dešava.\n"Nikola Jokić, koji je njihov kandidat za MVP, ne igra na takav način. Deluje prilično van forme, letargično... nikada nije imao sjajne atletske mogućnosti, a sada ga mnogi dominantniji igrači muče u odbrani", rekao je Rouz u ESPN emisiji "Off the Clock".\nRouz ima pravo, srpski košarkaš igra...\n"Jokić je kandidat za MVP, ali ne igra tako"\nNikola Jokić ne igra na najvišem nivou na startu sezone...Nakon sedam utakmica u NBA ligi, Nikola Jokić ima 15 poena, 10 skokova i šest asistencija u proseku, što je daleko slabije od očekivanog...Ipak, Nikola je imao praznih hodova i u prethodnim sezonama i sasvim je normalno da ima slabijih partija...Među...


Generalna skupstina UN izabrala Lajčaka za novog predsednika\nM. K. 31. maja 2017. 17:47\nSlovački ministar spoljnih poslova Miroslav Lajčak izabran je za narednog predsednika Generalne Skupštine UN, a tu dužnost trebalo bi da preuzme na 72. sednici tog međunarodnog tela, koja će početi u septembru.\nU Skupštini, koja ima 193 zemlje-članice i koja kontroliše budžet UN, ođeknuo je aplauz kada je trenutni predsednik Skupštine Piter Tomson objavio da je Lajčak izabran za novog predsednika, prenosi AP.\nLajčak je tom prilikom kazao da će se tokom dvanaestomesečnog predsedavanja tim telom fokusirati na težnje da se dostigne mir i pristojan život za sve ljude, sprečavanje sukoba i medijaciju, borbu protiv siromaštva, migracija i za ljudska prava.\nOn je dodao i da je vreme da se reformiše Savet bezbednosti UN, kao i da će se zalagati i za to.\nGeneralna skupština UNLajčak\nHejli opet preti: Zapamtićemo ovaj dan, odluku SAD ništa…